text:
NKHANI YA PACHIKUTO | KODI PALI AMENE ANGAKHAZIKITSE BOMA LOPANDA CHINYENGO?
Ufumu wa Mulungu Ndi Boma Lopanda Chinyengo
mkulu wa mu ofesi yowerengera ndalama m’dziko la Nicaragua, ananena kuti zachinyengo sizingathe m’boma. Ananena kuti izi zili choncho chifukwa choti “akuluakulu a boma nawonso ndi nzika za dziko. Ngati nzika za dziko zimachita zachinyengo, ndiye kuti nawonso sangasiye kuchita chinyengo.”
Apa n’zoonekeratu kuti ngati anthu a m’dziko linalake amachita zachinyengo, boma lililonse lomwe lingakhazikitsidwe m’dzikomo lizichitanso zachinyengo. Zimenezi zikusonyeza kuti anthu sangakhazikitse boma lomwe lingathetseretu zachinyengo. Koma Baibulo limanena kuti Mulungu adzabweretsa boma loterolo. Boma limeneli ndi Ufumu wa Mulungu, umene Yesu anauza otsatira ake kuti azipemphera kuti ubwere.—Mateyu 6:9, 10.
Ufumu wa Mulungu ndi boma lakumwamba lomwe lidzalamulire dziko lapansi. Bomali lidzalowa m’malo mwa maboma onse omwe alipowa. (Salimo 2:8, 9; Chivumbulutso 16:14; 19:19-21) Ufumu wa Mulungu udzathetsa zachinyengo zonse, monga katangale komanso ziphuphu. Tiyeni tikambirane mfundo 6 zimene zikutsimikizira kuti zimenezi zidzachitikadi.
1. MPHAMVU
VUTO LIMENE LIMAKHALAPO: Ndalama zomwe maboma amagwiritsa ntchito zimakhala za misonkho imene nzika zawo zimapereka. Choncho zimakhala zosavuta kuti akuluakulu a boma aziba ndalamazi. Enanso amalandira ziphuphu kuchokera kwa anthu n’kuwatsitsira misonkho komanso ndalama zomwe amalipira kuboma. Zimenezi zimapangitsa kuti boma lisamapeze ndalama zambiri. Zikatere limakweza misonkho ndipo izi zimachititsa kuti anthu azichita chinyengo pofuna kuzemba misonkho. Pamapeto pake amene amavutika kwambiri ndi anthu omwe amachita zinthu mwachilungamo.
ZIMENE UFUMU WA MULUNGU UDZACHITE: Ufumu wa Mulungu umathandizidwa ndi Yehova, * yemwe ndi Mulungu Wamphamvuyonse. (Chivumbulutso 11:15) Ufumuwu suzidzadalira ndalama za misonkho za nzika zake. Aliyense adzakhala ndi zinthu zokwanira. Zili choncho chifukwa Mulungu ali ndi “mphamvu zambiri zochitira zinthu,” ndi wopanda chinyengo komanso ndi woolowa manja.—Yesaya 40:26; Salimo 145:16.
2. WOLAMULIRA
VUTO LIMENE LIMAKHALAPO: Susan Rose-Ackerman, yemwe tamutchula m’nkhani yoyamba ija, ananenanso kuti ziphuphu sizingathe “pokhapokha titachotsa zimene zimayambitsa ziphuphuzo.” Anthu amasiya kudalira boma ngati likungolimbikira kuthetsa ziphuphu pakati pa apolisi ndi a kasitomu, n’kumalekerera khalidweli pakati pa akuluakulu a boma. Ngakhale wolamulira atakhala wabwino chotani, amalephera kuchita zinthu zina chifukwa nayenso si wangwiro. Baibulo limati: “Palibe munthu wolungama padziko lapansi amene amachita zabwino zokhazokha osachimwa.”—Mlaliki 7:20.
Yesu anakana kulandira chiphuphu ngakhale kuti zimenezi zikanachititsa kuti apeze zinthu zambiri
ZIMENE UFUMU WA MULUNGU UDZACHITE: Yesu Khristu, yemwe Mulungu wamusankha kukhala wolamulira wa Ufumu wake, ndi wosiyana ndi anthu ndipo sangachite choipa chilichonse. Mwachitsanzo, pa nthawi ina, Satana ankafuna kuti Yesu achite ziphuphu. Anamuuza kuti amupatsa “maufumu onse a padziko ndi ulemerero wawo” ngati atangogwada n’kumuweramira kamodzi kokha. Koma Yesu anakana kuchita zimenezi ngakhale kuti zikanachititsa kuti apeze zinthu zambiri. (Mateyu 4:8-10; Yohane 14:30) Komanso Yesu anakana kumwa vinyo wosakaniza ndi ndulu pomwe ankazunzidwa, ngakhale kuti kuchita zimenezi kukanachititsa kuti asamve kupweteka kwambiri. Anadziwa kuti kumwa vinyoyo kukanapangitsa kuti asamaganize bwino. (Mateyu 27:34) Yesu atafa, Mulungu anamuukitsa ndipo zimene wakhala akuchita zikusonyeza kuti ndi woyenera kulamulira monga Mfumu ya Ufumu wa Mulungu.—Afilipi 2:8-11.
3. BOMA LAKE
VUTO LIMENE LIMAKHALAPO: Mayiko ambiri amachita zisankho pafupipafupi n’cholinga choti achotse olamulira achinyengo. Koma vuto ndi loti pa nthawi ya kampeni ndi ya zisankho pamachitika zachinyengo zambiri, ngakhale m’mayiko olemera. Komanso nthawi zina akuluakulu andale amapereka ndalama ndi zinthu zina kwa otsatira awo kuti achitire kampeni. Zimenezi zimapangitsa kuti otsatira awowo asankhidwe, ngakhale atakhala kuti ndi anthu achinyengo.
Woweruza milandu wina wa khoti lalikulu la ku United States, dzina lake John Paul Stevens, ananena kuti, “zimenezi zimapangitsa kuti zinthu zisamayende bwino m’boma komanso kuti anthu asamalikhulupirire.” Ndiyetu n’zosadabwitsa kuti anthu ambiri padziko lonse amaona kuti anthu andale ndi amene amachita chinyengo kwambiri kuposa onse.
ZIMENE UFUMU WA MULUNGU UDZACHITE: Ufumu wa Mulungu ukamadzalamulira, sikudzakhalanso kuchita kampeni kapena kubera mavoti, chifukwa udzakhalapo mpaka kalekale. (Danieli 7:13, 14) Popeza wolamulira wake anasankhidwa ndi Mulungu, anthu sadzamuchotsa pampando, kapena kumuvotera kuti apitirize kulamulira. Chifukwa choti Ufumuwo udzalamulira kwamuyaya, mavuto amene amakhalapo chifukwa cha kusinthasintha kwa boma sadzakhalapo.
4. MALAMULO
VUTO LIMENE LIMAKHALAPO: Anthu amaganiza kuti kukhazikitsa malamulo atsopano kungathandize kuti zinthu ziyambe kuyenda bwino. Koma akatswiri anapeza kuti nthawi zambiri kuchuluka kwa malamulo kumangopangitsa kuti chinyengo chichuluke. Komanso malamulo okhazikitsidwa n’cholinga chofuna kuthetsa katangale, amawonongetsa ndalama zambiri, koma phindu lake limakhala lochepa.
ZIMENE UFUMU WA MULUNGU UDZACHITE: Malamulo a Ufumu wa Mulungu ndi apamwamba kwambiri kuposa malamulo a maboma a anthu. Mwachitsanzo, m’malo molemba mndandanda wa zoyenera ndi zosayenera kuchita, Yesu anangonena zomwe zingatithandize kuti tizichita zabwino. Iye anati: “Zinthu zonse zimene mukufuna kuti anthu akuchitireni, inunso muwachitire zomwezo.” (Mateyu 7:12) Ndipo mosiyana ndi malamulo a anthu, malamulo a Ufumu wa Mulungu amathandiza anthu kuchita zinthu zabwino komanso kupewa mtima wadyera. Yesu anati: “Uzikonda mnzako mmene umadzikondera wekha.” (Mateyu 22:39) N’zoona kuti ndi Mulungu yekha amene angaonetsetse kuti malamulo oterewa akutsatiridwa, chifukwa amaona mumtima mwa munthu.—1 Samueli 16:7.
5. MTIMA WADYERA NDI WODZIKONDA
VUTO LIMENE LIMAKHALAPO: Dyera komanso kudzikonda ndi zimene zimapangitsa kuti anthu azichita zachinyengo. Anthu ambiri, kuphatikizapo akuluakulu a boma, ali ndi makhalidwe amenewa. Chimene chinachititsa kuti nyumba ya mumzinda wa Seoul yomwe taitchula m’nkhani yapita ija igwe, n’choti akuluakulu a boma analandira ziphuphu kuchokera ku kampani yomwe inamanga nyumbayi. Kampaniyo inkadziwa kuti kuchita zimenezi sikuwonongetsa ndalama zambiri, poyerekeza ndi zomwe akanawononga akanagwiritsa ntchito zipangizo zoyenera komanso kutsatira malamulo a kamangidwe ka nyumba zoterezi.
Choncho kuti ziphuphu zithe, anthu afunika kuphunzitsidwa kuti asiye mtima wadyera komanso wodzikonda. Koma maboma a anthu sangakwanitse ndipo saganiza n’komwe zochita zimenezi.
ZIMENE UFUMU WA MULUNGU UDZACHITE: Ufumu wa Mulungu ungathe kuthetsa ziphuphu. Ungachite zimenezi pophunzitsa anthu kuti asiye dyera komanso kudzikonda. * Zimenezi zingathandize kuti asinthe n’kuyamba kukhutira ndi zomwe ali nazo komanso kuti azichita zinthu moganizira ena.—Aefeso 4:23; Afilipi 2:4; 1 Timoteyo 6:6.
6. NZIKA ZAKE
VUTO LIMENE LIMAKHALAPO: Ngakhale zitakhala kuti akuluakulu a boma sachita zachinyengo komanso anthu aphunzitsidwa makhalidwe abwino, anthu ena akhoza kumachitabe ziphuphu komanso zinthu zina zachinyengo. Akatswiri amanena kuti zimenezi ndi zomwe zimachititsa kuti maboma a anthu azilephera kuthetsa ziphuphu. Zimene angakwanitse, ndi kuchepetsa ziphuphu kapena mavuto amene amayamba chifukwa cha ziphuphuzo.
ZIMENE UFUMU WA MULUNGU UDZACHITE: Nthambi ya bungwe la United Nations yolimbana ndi ziphuphu inati: “Kuti mayiko akwanitse kuthetsa ziphuphu ayenera kuphunzitsa anthu awo kukhala okhulupirika komanso oona mtima. Ayeneranso kuwaphunzitsa kuti azidziwa zoti m’dziko mukamachitika zachinyengo, limavutika ndi dziko lomwelo.” Ngakhale kuti zimenezi zingaoneke ngati n’zosatheka, Ufumu wa Mulungu ukuthandiza anthu kuti akhale ndi makhalidwe amenewa. Ndipotu munthu aliyense amene akufuna kudzakhala mu Ufumuwu ayenera kukhala ndi makhalidwewa. Baibulo limanena kuti anthu “aumbombo” komanso “abodza” sadzakhala nzika za Ufumu wa Mulungu.—1 Akorinto 6:9-11; Chivumbulutso 21:8.
N’zotheka kuphunzitsa anthu kuti asiye makhalidwewa. Mwachitsanzo m’nthawi ya atumwi, munthu wina dzina lake Simoni, ankafuna kupereka chiphuphu kuti atumwi amupatse mphamvu ya mzimu woyera. Koma atumwi anakana ndipo anamuuza kuti: “Lapa choipa chakochi.” Simoni atadziwa kulakwa kwake, anapempha atumwiwo kuti amupempherere kuti asakhalenso ndi maganizo amenewa.—Machitidwe 8:18-24.
KODI MUNGATANI KUTI MUKHALE NZIKA YA UFUMU WA MULUNGU?
Aliyense akhoza kukhala nzika ya Ufumu wa Mulungu. (Machitidwe 10:34, 35) Koma kuti zimenezi zitheke, muyenera kuphunzira mfundo zomwe zingakuthandizeni.Padziko lonse, a Mboni za Yehova amaphunzira Baibulo ndi anthu kwaulere. Iwo angakusonyezeni mmene amachitira zimenezi. Phunziroli likhoza kuchitika kwa mphindi 10 kapena kuposa pamenepo, mlungu uliwonse. Kuphunzira Baibulo kungakuthandizeni kudziwa zambiri zokhudza “uthenga wabwino wa Ufumu wa Mulungu.” Kungakuthandizeninso kudziwa zimene Ufumuwu udzachite pothetsa zinthu zachinyengo zomwe zimachitika padzikoli. (Luka 4:43) Mungafunse a Mboni za Yehova a m’dera lanu kapena mungapite pa webusaiti yathu ya jw.org/ny.
^ ndime 8 Baibulo limati dzina la Mulungu ndi Yehova.
^ ndime 22 Onani nkhani yakuti, “Kodi N’zotheka Kuchita Zinthu Mwachilungamo M’dziko Laziphuphuli?” mu Nsanja ya Olonda ya October 1, 2012.
Onaninso
Kodi Uthenga Wabwino N’chiyani?
Dziwani uthenga wabwino wochokera kwa Mulungu, chifukwa chake ukufunika kulengezedwa mwamsanga, ndiponso zimene inuyo muyenera kuchita.


c: text/html

text:
MBIRI YA MOYO WANGA
Chikondi Changa cha Poyamba Chandithandiza Kupirira
TSIKU lina mu 1970 ndinagonekedwa m’chipatala china ku Pennsylvania m’dziko la United States. Pa nthawiyo ndinali msilikali wa zaka 20 ndipo ndinapezeka ndi matenda oopsa. Pakapita mphindi 30 zilizonse, nesi ankabwera kudzayeza BP yanga chifukwa inkatsika kwambiri. Ine ndi nesiyo sitinkasiyana zaka zambiri ndipo ankaoneka kuti akundidera nkhawa kwambiri. Ndinamufunsa kuti: “Ndiye kuti simunaonepo munthu akufa?” Nditatero nkhope yake inasintha n’kundiyankha kuti: “Ayi sindinaonepo.”
Apa matenda anga anafika pakayakaya. Koma mwina ndikufotokozereni za moyo wanga kuti mudziwe zimene zinachititsa kuti ndipezeke m’chipatalachi.
ZIMENE NDINAONA PA NTHAWI YA NKHONDO
Ndinagwidwa ndi matenda oopsawa ku Vietnam pamene ndinkagwira ntchito yothandiza asilikali ovulala ku nkhondo. Ndinkasangalala ndi ntchitoyo ndipo ndinkafuna kuti ndidzaiphunzire n’kumachita opaleshoni anthu. Ndinafika ku Vietnam mu July 1969. Sabata yoyamba sindinayambe ntchito koma ndinkangophunzira zina ndi zina kutinso ndizolowere kaye nyengo ndiponso nthawi ya dzikolo.
Kenako ndinayamba ntchito ku dipatimenti ina ya chipatala cha asilikali a dziko la United States, kumtsinje wa Mekong pafupi ndi dera la Dong Tam. Pa nthawiyi, ndege zankhondo zambiri zodzaza ndi asilikali ovulala zinkafika. Popeza ndinkakonda ntchitoyo ndinkafunitsitsa kuthandiza mwamsanga asilikali ovulala. Asilikaliwo ankawathandizira m’zipatala zopangidwa ndi makalavani okhala ndi makina oziziritsira mpweya. M’zipatalazi munalibe malo ambiri ndipo madokotala opanga opaleshoni ndi manesi ankapanikizana momwemo. Tsiku lina ndinaona matumba akuda omwe sanatsitsidwe mundege ndipo ndinauzidwa kuti munali ziwalo za asilikali omwe anafa ndi mabomba ku nkhondo. Izi n’zimene ndinaona pa nthawi ya nkhondo.
NDINAYAMBA KUFUFUZA MULUNGU
Ndili mnyamata ndinkadziwa pang’ono zimene a Mboni za Yehova amaphunzitsa. Mayi anga ankaphunzira Baibulo ndi a Mboni ndipo ndinkasangalala kukhala nawo, koma mayi angawo sanapitirize. Ndiyeno nthawi ina ndikuyenda ndi bambo anga ondipeza, tinadutsa pafupi ndi Nyumba ya Ufumu. Kenako ndinawafunsa kuti: “Kodi nyumba iyo mumachitika zotani?” Bambowo anayankha kuti: “Usadzayerekeze kucheza ndi anthu amenewo.” Ndinamvera zimene anandiuza chifukwa ndinkawadalira kwambiri. Ndiyeno kuyambira nthawi imeneyo, ndinasiya kukumana ndi a Mboni za Yehova.
Nditabwerako ku Vietnam ndinkafuna kudziwa Mulungu. Ndinali nditakhudzidwa kwambiri ndi zinthu zoopsa zimene ndinaona ku nkhondo. Ndinkaona kuti panalibe amene ankadziwa zinthu zomwe zinkachitika ku Vietnam. Ndimakumbukira anthu akuchita zionetsero chifukwa chokwiya ndi nkhondoyo. Anthuwo ankanena kuti asilikali a dziko la United States amapha ana osalakwa.
Pofuna kuti ndidziwe Mulungu ndinayamba kulowa matchalitchi osiyanasiyana. Kuyambira ndili mwana ndinkakonda Mulungu koma zomwe ndinkamva m’matchalitchimo sizinkandigwira mtima. Tsiku lina Lamlungu mu February 1971, ndinapita ku Nyumba ya Ufumu ya Mboni za Yehova ku Florida.
Nditalowa ndinapeza nkhani ya onse ili kumapeto, kenako phunziro la Nsanja ya Olonda linayamba. Sindikumbukira bwinobwino zimene zinkaphunziridwa, koma ndimangokumbukira kuona ana akutsegula Mabaibulo awo. Zinandichititsa chidwi kwambiri. Ndinayesetsa kumvetsera mwatcheru paphunzirolo. Titamaliza m’bale wina wa zaka za m’ma 80 dzina lake Jim Gardner anandipeza. Iye anandionetsa buku lakuti Coonadi Cimene Cimatsogolera ku Moyo Wamuyaya ndipo anandifunsa kuti: “Kodi buku ili ungalikonde?” Kenako tinagwirizana kuti Lachinayi adzayambe kundiphunzitsa Baibulo.
Usiku wa tsikulo ndinkagwira ntchito pachipatala china ku Florida. Ndinkagwira ntchito m’chipinda chothandizira anthu ovulala kwambiri. Ndinayamba 11 koloko ya usiku kuweruka 7 koloko m’mawa. Usiku umenewo sikunabwere matenda ambiri choncho ndinapeza mpata wowerenga buku la Coonadi lija. Ndiyeno nesi wina anangotulukira n’kulanda bukulo. Atayang’anitsitsa chikuto chake ananena mokwiya kuti: “Iwe zoona ukufuna kukhala m’gulu limeneli?” Ndinamulanda bukulo n’kumuyankha kuti: “Ndawerenga kale hafu ya bukuli ndipo ndikuona kuti ndikhaladi m’gululi.” Zitatero anangondisiya ndipo ndinapitiriza kuliwerenga.
M’bale Gardner atafika kuti adzandiphunzitse ndinamufunsa kuti: “Ndiye mundiphunzitsa chiyani?” Poyankha anati: “Buku lija ndinakupatsa lija.” Ndiyeno ine ndinati: “Ndaliwerengatu n’kulimaliza.” Kenako m’baleyo mokoma mtima ananena kuti: “Chabwino. Ndiye tidzangokambirana mutu woyamba wokhawu.” Titayamba kuphunzira ndinazindikira kuti mfundo zambiri ndinkangozidutsa osazimvetsa. Tinawerenga malemba ambiri m’Baibulo langa. Apa tsopano ndinaona kuti ndayamba kuphunzira za Mulungu weniweni dzina lake Yehova. Tsiku limenelo ndinaphunzira mitu itatu ndi M’bale Gardner koma ndinkangomutchula kuti Jim. Ndiyeno Lamlungu lililonse ndinkaphunzira naye mitu itatu. Ndinkasangalala kwambiri ndi phunzirolo. Ndimaona kuti unali mwayi waukulu kuphunzitsidwa ndi m’bale wodzozedwayu yemwe ankadziwana ndi Charles T. Russell.
Patangopita milungu yochepa, ndinavomerezedwa kukhala wofalitsa. Jim ankandithandiza zinthu zambiri. Anandiuza zimene ndingachite kuti ndizilalikira bwinobwino kunyumba ndi nyumba. (Mac. 20:20) Ndinayamba kukonda kwambiri kulalikira chifukwa choti ankayenda nane mu utumiki. Mpaka pano ndimakonda kwambiri utumiki podziwa kuti ndimakhala wantchito mnzake wa Mulungu.—1 Akor. 3:9.
NDINAYAMBA KUKONDA KWAMBIRI YEHOVA
Tsopano ndikufuna ndikufotokozereni mmene ndinayambira kukonda kwambiri Yehova. (Chiv. 2:4) Chikondi chimenechi chandithandiza kuiwalako zinthu zoopsa zokhudza nkhondo komanso mavuto ena.—Yes. 65:17.
Kukonda Yehova kwandithandiza kuiwalako zinthu zoopsa zokhudza nkhondo komanso mavuto ena
Sindiiwala zimene zinachitika tsiku lina mu 1971. Bambo anga ondipeza aja anali atandithamangitsa kunyumba chifukwa choti sankafuna kukhala ndi wa Mboni za Yehova. Pa nthawiyo ndinali ndi ndalama zochepa kwambiri. Zimene ndinalandira kuchipatala kuja ndinali nditagulira zovala zoti ndizivala mu utumiki podziwa kuti ndikuimira Yehova. Ndinali ndi ndalama zina zimene ndinasunga koma zinali kubanki yakutali kwambiri ku Michigan. Choncho kwa masiku angapo ndinkangogona m’galimoto yanga. Ndinkasamba komanso kumeta ndevu m’mabafa a pamalo ogulitsira mafuta a galimoto.
Tsiku lina ndinafika pa Nyumba ya Ufumu kutatsala maola angapo kuti msonkhano wokonzekera utumiki uyambe. Ndinali nditangoweruka kumene ku ntchito. Ndiye ndinakhala ndekha kuseri kwa Nyumba ya Ufumu. Ndili kumeneko ndinayamba kukumbukira zinthu zoopsa za kunkhondo zija monga fungo la anthu opsa ndi moto komanso anthu ovulala koopsa. Ndinkakumbukira anthu akundidandaulira kuti, “Koma ndichira ine? Kodi sindifa?” Pa nthawiyo, ndinkadziwa kuti afa ndithu koma ndinkawalimbikitsa osawauza kuti afa. Ndinavutika kwambiri mumtima chifukwa chokumbukira zonsezi.
Ndimayesetsa kuti ndikakumana ndi mavuto ndizikumbukira chikondi changa choyamba kwa Yehova
Ndinapemphera kwa Yehova uku misozi ili mbwembwembwe. (Sal. 56:8) Kenako ndinayamba kuganizira zoti akufa adzauka. Mfundo imeneyi inandikhazika mtima pansi. Ndinazindikira kuti Yehova adzathetsa mavuto onse komanso adzatiiwalitsa zinthu zoopsa zimene anthufe taona pa moyo wathu. Mulungu adzaukitsa anthu amene anaphedwa ku nkhondowa ndipo adzawapatsa mwayi wophunzira Mawu ake. (Mac. 24:15) Zimene zinachitika pa tsikuli sindidzaziiwala chifukwa zinandipangitsa kuti ndiyambe kukonda Yehova ndi mtima wanga wonse. Kuyambira nthawi imeneyo, ndimayesetsa kuti ndikakumana ndi mavuto ndizikumbukira chikondi changa choyamba kwa Yehova.
YEHOVA WANDIKOMERA MTIMA
Ku nkhondo anthu amachita zinthu zoopsa ndipo nanenso ndinachita nawo. Koma ndimalimbikitsidwa kwambiri ndikamaganizira malemba awiri. Loyamba la Chivumbulutso 12:10, 11 limene limasonyeza kuti Mdyerekezi amagonjetsedwa ndi magazi a Mwanawankhosa ndiponso mawu a umboni wathu. Lachiwiri ndi Agalatiya 2:20 ndipo limasonyeza kuti Khristu Yesu anandifera. Yehova amandiona kudzera m’magazi a Yesu ndipo anandikhululukira zimene ndinachita. Kudziwa zimenezi kwandithandiza kukhala ndi chikumbumtima choyera ndiponso zandilimbikitsa kuthandiza anthu ena kudziwa Mulungu wathu wachikondi Yehova.—Aheb. 9:14.
Ndikaganizira zimene zandichitikira pa moyo wanga ndimaona kuti Yehova wandikomera mtima kwambiri. Mwachitsanzo, Jim atangodziwa kuti ndikugona m’galimoto, anakambirana ndi mlongo wina amene anali ndi nyumba za lendi. Ndikukhulupirira kuti Yehova ndi amene anathandiza kuti mlongoyo andipezere malo. Yehova ndi wabwino kwambiri ndipo amasamalira atumiki ake.
NDINAPHUNZIRA KUCHITA ZINTHU MOGANIZIRA ENA
Mu May 1971, ndinapita ku Michigan kukachita zinazake. Ndisanachoke ku Florida, ndinadzaza galimoto yanga ndi mabuku kenako ndinauyamba ulendo. Ndinalalikira mwakhama m’madera onse amene ndinkadutsa. Ndinagawira mabuku ambiri kundende zina ndiponso pamalo ena ambiri. Ndinagawa mabuku onse ndisanapite patali. Sindikudziwa ngati mbewu zimene ndinafesa pa nthawiyo zinamera n’kukula.—1 Akor. 3:6, 7.
Kunena zoona, nditangophunzira kumene sindinkalankhula mosamala, makamaka kwa achibale anga. Ndinkakonda kwambiri Yehova moti ndinkawalalikira mwamphamvu komanso mosawaganizira kwambiri. Ndimakonda kwambiri azichimwene anga awiri John ndi Ron, moti ndinkawauza uthengawu mokhala ngati kuwakakamiza. Koma kenako ndinawapepesa. Ndimawapemphererabe kuti adzaphunzire za Yehova. Kuyambira nthawiyi, Yehova wandithandiza kuchita zinthu moganizira ena pamene ndikulalikira.—Akol. 4:6.
ANTHU ENA AMENE NDIMAWAKONDA
Ndimakonda kwambiri Yehova koma pali anthu enanso amene ndimawakonda. Ndimakonda kwambiri mkazi wanga Susan. Ndinkadziwa kuti ndikufunikira mnzanga woti azindithandiza pa utumiki wanga. Mkazi wanga amakonda kutumikira Yehova. Nthawi inayake tili pa chibwenzi ndinapita kwawo ndipo ndinamupeza atakhala pakhonde. Iye ankawerenga Nsanja ya Olonda ndipo analinso ndi Baibulo. Ndinachita chidwi kwambiri chifukwa iye ankawerenga nkhani yoti si yophunziridwa ndipo ankawerenga malemba ake. Ndinadziwiratu kuti amakonda Yehova. Tinakwatirana mu December 1971. Ndimasangalala kwambiri chifukwa nthawi zonse wakhala akundithandiza. Iye amandikonda koma chomwe chimandisangalatsa n’chakuti amakonda Yehova kuposa ineyo.
Tili ndi ana awiri aamuna ndipo wina ndi Jesse, wina ndi Paul. Yehova wakhala akuwathandiza. (1 Sam. 3:19) Ine ndi Susan timasangalala kwambiri chifukwa ana athuwa amakonda kwambiri Yehova. Akumutumikirabe chifukwa amakumbukiranso chikondi chawo choyamba. Onse akhala akuchita utumiki wa nthawi zonse kwa zaka zoposa 20. Ndimakondanso apongozi anga awiri, Stephanie ndi Racquel, ndipo ndimawaona ngati ana anga. Kunena zoona, ana anga awiri anakwatira akazi okonda Yehova ndi mtima wonse.—Aef. 6:6.
Nditabatizidwa ndinatumikira ku Rhode Island kwa zaka 16 ndipo ndinali ndi anzanga ambiri. Sindiiwala akulu ochita zinthu mwakhama amene ndinkatumikira nawo. Ndimathokozanso oyang’anira madera ambirimbiri amene akhala akundilimbikitsa. Ndimasangalala kutumikira ndi anthu amene akhala akuyesetsabe kukonda Yehova. Mu 1987, tinasamukira ku North Carolina kumene kunali ofalitsa ochepa. Kumeneko ndinapezanso anzanga ambiri. *
Mu August 2002, ine ndi Susan tinaitanidwa kuti tikatumikire ku Beteli ya ku United States. Ine ndinali mu Dipatimenti ya Utumiki ndipo Susan anali mu dipatimenti yochapa zovala. Mkazi wanga ankasangalala ndi utumikiwu. Mu August 2005, ndinayamba kutumikira m’Bungwe Lolamulira. Ndimayamikira kwambiri utumiki umenewu. Koma mkazi wanga ankandidera nkhawa chifukwa cha kuchuluka kwa ntchito ndiponso ndinkafunika kumayenda kwambiri. Iye sakonda ulendo wa pandege komabe timayenda kwambiri. Susan amathokoza kwambiri zimene akazi a abale a m’Bungwe Lolamulira amanena ndipo zimenezi zamulimbikitsa kuti apitirizebe kundithandiza pa utumiki wanga. Zimenezi zimandipangitsa kuti ndizimukonda kwambiri.
Mu ofesi yanga ndili ndi zithunzi zambiri ndipo zimandikumbutsa zinthu zosiyanasiyana. Zimandikumbutsa zinthu zosangalatsa zimene zachitika pa moyo wanga. Ndadalitsidwa kwambiri chifukwa chokumbukira mmene ndinkakondera Yehova poyamba.
^ ndime 31 Mungawerenge nkhani ya M’bale Morris yokhudza utumiki wake wa nthawi zonse mu Nsanja ya Olonda ya March 15, 2006, tsamba 26.

robotstxt: allowed

filter: keep


text:
ZIMENE ACHINYAMATA AMADZIFUNSA
Kodi Ndingatani Kuti Ndisamachite Zinthu Mozengereza?
Kodi mwatopa n’kumaliza ntchito zanu kapena homuweki yanu mochedwa nthawi zonse? Ngati zili choncho, mukufunika kuchitapo kanthu. Nkhani ino ikuthandizani kuti musiye kuchita zinthu mozengereza, ngakhale pamene
Mukamaliza kuwerenga nkhaniyi, muyankhe mafunso okhudza kuchita zinthu mozengereza.
Baibulo limafotokoza kuti kuchita zinthu mozengereza kuli ndi zotsatirapo zoipa. Limati: “
Woyang’ana mphepo sadzabzala mbewu, ndipo woyang’ana mitambo sadzakolola.”
Taonani zinthu zina zimene zingachititse vutoli komanso zimene mungachite kuti musamazengereze mukafuna kuchita zinthu.
Ntchitoyo ikuoneka kuti ndi yovuta.
Kunena zoona, ntchito zina n’zovuta kwambiri moti nthawi zina zingaoneke kuti ndi bwino kungozisiya. Koma taonani mfundo zotsatirazi zomwe zingakuthandizeni.
Muzigawa ntchitoyo m’magawo ang’onoang’ono. Mtsikana wina dzina lake Melissa anati: “
Ngakhale ndikadziwa kuti ndachedwa kwambiri kumaliza ntchito inayake, ndimayesetsa kuchita chinthu chimodzi pa nthawi imodzi.”
Muziyamba nthawi yomweyo. Mtsikana wina dzina lake Vera anati: “
Mukangodziwa kuti mukufunika kugwira ntchito inayake, muziyamba nthawi yomweyo. Ngati muli kale ndi ntchito zina zambiri zoti muchite, muzilemba ntchitoyo pagulu la ntchito zimene mukufunika kugwira. Mungalembenso zimene mungachite kuti mumalize msanga ntchitoyo.”
Muzipempha nzeru. N’kutheka kuti makolo anu komanso aphunzitsi anu anakumanapo ndi zimene mukukumana nazo, choncho mungachite bwino kuwapempha nzeru. Angakuthandizeni kuti mukonze bwino zinthu pa moyo wanu komanso angakuuzeni nzeru zimene zingakuthandizeni.
Zimene zingakuthandizeni. Mtsikana wina dzina lake Abbey anati: “
Muzilemba zimene mukufunika kuchita. N’zoona kuti pamafunika khama komanso kuchita zinthu mwadongosolo kuti muzitsatira zimene mwalembazo. Koma zimathandiza ndipo zinthu zimayenda bwino kwambiri chifukwa mumachita chilichonse pa nthawi yake.”
Ntchitoyo ikuoneka kuti ndi yosasangalatsa.
Nthawi zambiri ntchito imene mukufunika kugwira imaoneka kuti ndi yosasangalatsa. Zikatere, n’chiyani chingakuthandizeni kuti mugwirebe ntchitoyo? Tayesani kutsatira mfundo zotsatirazi.
Muziganizira ubwino womaliza ntchitoyo mwachangu. Mwachitsanzo, mungaganizire mmene mungasangalalire mukamaliza ntchitoyo. Pa nkhaniyi, mtsikana wina wazaka 13 dzina lake Amy anati: “
Ndimasangalala kwambiri ndikamaliza kugwira ntchito inayake pa nthawi yake kapena ndikamaliza msanga. Ndimakhala ndi mpata wopuma.”
Muziganizira za kuipa kochita zinthu mozengereza. Mukamachita zinthu mochedwa, mumangodziwonjezera ntchito ndiponso mavuto ndipo zinthu sizingakuyendereni bwino. Baibulo limati: “
Chilichonse chimene munthu wafesa, adzakololanso chomwecho.”
—Agalatiya 6:7.
M’maganizo mwanu, muziona kuti tsiku limene mukufunika kumaliza ntchitoyo layandikira. “
Zimandiyendera bwino ndikakonza zoti ndimalize ntchitoyo kutatsala tsiku limodzi kapena awiri kuchokera pa tsiku lenileni loyenera kumaliza ntchitoyo.
Zimenezi zimandipatsa mpata woonanso bwinobwino ntchito imene ndagwirayo n’kukonza poyenera kukonza.”
—Anatero mtsikana wina dzina lake Alicia.
Zimene zingakuthandizeni. “
Zimangodalira mmene mukuganizira. Mumangofunika kudziuza kuti mukuyenera kumaliza ntchitoyo ndipo simulola kuti chilichonse chikulepheretseni. Ineyo ndikadziuza zimenezi, zinthu zimandiyendera bwino.”
Mwatanganidwa kwambiri ndi zinthu zina.
Mnyamata wina wazaka 20 dzina lake Nathan, anati: “
Nthawi zambiri anthu amandinena kuti ndimachita zinthu mozengereza, ndipo
sizimandisangalatsa. Sadziwa kuti ndine munthu wotanganidwa kwambiri.” Ngati zimene Nathan wafotokozazi zimakuchitikirani, tayesani kutsatira mfundo izi.
Muziyamba ndi ntchito zosavuta. Mtsikana wina dzina lake Amber anati: “
Munthu wina anandiuzapo kuti ngati ntchito inayake ingatenge m’mphindi 5 kuti ithe, ndi bwino kuigwira nthawi yomweyo.
Zimenezi ndi ntchito monga kusesa ndi kukolopa, kuyanika zovala, kutsuka mbale ndiponso kuimba foni.”
Muziyamba kuchita zofunika kwambiri. Baibulo limati: “
Muzitsimikizira kuti zinthu zofunika kwambiri ndi ziti.” (Afilipi 1:10) Kodi mfundo imeneyi mungaigwiritse ntchito bwanji pa moyo wanu? Mtsikana wina dzina lake Anna anati: “
Ndimalemba zinthu zonse zimene ndikufunika kuchita komanso nthawi imene ndikufunika kumaliza.
Koma chofunika kwambiri n’choti ndimalembanso nthawi imene ndikufunika kugwira ntchito iliyonse komanso nthawi imene ndikufunika kuimaliza.”
Kodi zimenezi zikuoneka ngati zovuta kuchita? Zingaoneke choncho, koma si zovuta. Mfundo ndi yakuti mukalemba zimene mukufuna kuchita, mumagwiritsa ntchito nthawi mwanzeru m’malo mongochita zinthu mwachisawawa nthawi n’kukutherani. Zimenezi zimathandiza kuti musamapanikizike kwambiri. Mtsikana wina dzina lake Kelly anati: “
Kulemba zimene ndikufunika kuchita kumandithandiza kuti ndizichita zinthu mtima uli m’malo.”
Muzipewa zinthu zimene zingakudodometseni. “
Ndisanayambe kugwira ntchito kapena kuchita zinthu zina, ndimauziratu aliyense kwathu kuti asandisokoneze.
Ngati pali chinachake chimene abale anga akufuna kuti ndichite, ndimawapempha kuti andiuziretu ndisanayambe. Ndimathimitsanso foni yanga komanso chipangizo changa chilichonse chimene chingandisokoneze.”
—Anatero Jennifer.
Zimene zingakuthandizeni. “
Ntchito singathe yokha popanda kuigwira. Choncho ngati mukufunika kugwira ntchito inayake, igwireni ndipo musasiye mpaka mutaimaliza. Kuchita zimenezi kumathandiza chifukwa mumakhala ndi mpata wopuma mukamaliza ntchitoyo.”


text:
Uthenga Wabwino Wochokera kwa Mulungu
Kodi uthenga wabwino wochokera kwa Mulungu n’chiyani? Kodi tingaukhulupirire? Kabuku kano kali ndi mayankho a mafunso ambiri a m’Baibulo.
Zimene Mungachite Kuti Mupindule ndi Kabukuka
Kabukuka kakuthandizani kuti muziphunzira mosavuta Mawu a Mulungu, Baibulo. Tayeserani kufufuza m’Baibulo lanu malemba amene ali m’kabukuka.
Kodi Uthenga Wabwino N’chiyani?
Dziwani uthenga wabwino wochokera kwa Mulungu, chifukwa chake ukufunika kulengezedwa mwamsanga, ndiponso zimene inuyo muyenera kuchita.
Kodi Mulungu Ndani?
Kodi Mulungu ali ndi dzina, nanga amasamala za ife?
Kodi Uthenga Wabwino ndi Wochokeradi kwa Mulungu?
Kodi tingatsimikize bwanji kuti Baibulo limanena zoona?
Kodi Yesu Khristu Ndani?
Dziwani chifukwa chake Yesu anafa, tanthauzo la mawu akuti dipo, komanso zimene Yesu akuchita panopa.
Kodi Mulungu Ali ndi Cholinga Chotani Chokhudza Dziko Lapansili?
Baibulo limafotokoza chifukwa chake Mulungu analenga dzikoli, nthawi imene mavuto adzathe, mmene zinthu zidzakhalire padzikoli komanso anthu amene adzakhale m’dziko la paradaiso.
Kodi Pali Chiyembekezo Chotani Chokhudza Anthu Amene Anamwalira?
Kodi chimachitika n’chiyani munthu akamwalira? Kodi abale athu amene anamwalira tidzawaonanso?
Kodi Ufumu wa Mulungu N’chiyani?
Kodi Mfumu ya Ufumu wa Mulungu ndani, ndipo Ufumuwo udzachita zotani?
N’chifukwa Chiyani Mulungu Walola Zinthu Zoipa Komanso Kuti Anthu Azivutika?
Kodi zinthu zoipa zinayamba bwanji, ndipo n’chifukwa chiyani Mulungu walola kuti zoipazo zipitirirebe mpaka pano? Kodi mavuto amenewa adzatha?
Kodi Mungatani Kuti Banja Lanu Likhale Losangalala?
Yehova, Mulungu wachimwemwe, amafuna kuti mabanja azikhala osangalala. Werengani nkhaniyi kuti mudziwe malangizo othandiza a m’Baibulo opita kwa amuna, akazi, makolo, ndiponso ana.
Kodi Chipembedzo Choona Mungachidziwe Bwanji?
Kodi chipembedzo choona chilipo chimodzi chokha? Taonani zinthu 5 zomwe zingakuthandizeni kudziwa chipembedzo choona.
Kodi Timapindula Bwanji ndi Mfundo za M’Baibulo?
Yesu anafotokoza chifukwa chake timafunikira malangizo komanso anatchula mfundo ziwiri za m’Baibulo zomwe ndi zofunika kwambiri pa moyo wathu.
Kodi Mungatani Kuti Muyandikire Mulungu?
Werengani nkhaniyi kuti mudziwe ngati Mulungu amamvetsera mapemphero onse, mmene tiyenera kupempherera, komanso zinthu zina zimene tingachite kuti tiyandikire Mulungu.
Kodi Pali Uthenga Wabwino Wotani Wokhudza Zipembedzo?
Kodi idzafika nthawi imene anthu onse adzagwirizana n’kumalambira Mulungu woona yekha?
N’chifukwa Chiyani Mulungu Ali ndi Gulu?
Baibulo limatiuza chifukwa chake Akhristu oona ayenera kuchita zinthu monga gulu.
N’chifukwa Chiyani Muyenera Kupitiriza Kuphunzira za Yehova?
Kodi mungatani kuti zimene mukudziwa zokhudza Mulungu ndiponso Mawu ake zithandizenso anthu ena? Kodi mungakhale pa ubwenzi wotani ndi Mulungu?


text:
Mfundo Zokhudza Maofesi Ndiponso Kuona Malo
Tikukuitanani kuti mudzaone maofesi athu komanso malo athu osindikizira mabuku ndipo tidzakulandirani ndi manja awiri. Dziwani malo amene kuli maofesiwa komanso nthawi imene mungaone malo.
Taiwan
Watch Tower Bible and Tract Society
3-12, Shetze Village
HSINWU 32746
TAIWAN
+886 3-477-7999
Kuona Malo
Lolemba mpaka Lachisanu
8:00 a.m. mpaka 11:00 a.m. ndi 1:00 p.m. mpaka 4:00 p.m.
Nthawi yonse: Ola limodzi
Zimene Timachita
Timajambula zinthu zomvetsera m’Chitchainizi cha Mandarini. Timamasulira mabuku ofotokoza nkhani za m’Baibulo m’Chinenero Chamanja cha ku Taiwan.


text:
Advokatų kontora Marcinkevičius ir partneriai JURIDICONKhadi pafupifupi bizinesi
Advokatų kontora Marcinkevičius ir partneriai JURIDICON
Alangizi business, Business kufunsira, Chilamulo business, Chilamulo labor, Chilamulo otsimikiza +16
Map
Ntchito gulu
Alangizi business, Business kufunsira, Chilamulo business, Chilamulo labor, Chilamulo otsimikiza, Chithandizo cha zamalamulo, Finance, inshuwalansi, chilamulo, Kalembera company, Kuthi administrative, Kuthi chigawenga, Kuthi civil, Lamulo banja, Lamulo corporate, Lamulo eu, Lamulo mgwirizano, Lamulo tax, Litigation, Malangizo malamulo, Ntchito za malamulo, Ntchito za malamulo, Umwini
Qr code
vCard
Website
Site dzina: Teisinės paslaugos | Advokatai Vilniuje


text:
GAWO 4
Milandu Imene Ufumuwu Wawina
—Kukhazikitsa Mwalamulo Ntchito ya Uthenga Wabwino
TAYEREKEZERANI kuti pamene mukulalikira khomo ndi khomo mukuona apolisi awiri akukutsatirani. Ndiyeno akukuimitsani ndipo inu ndi mnzanu amene mukuyenda naye mu utumiki mukuima. Apolisiwo akufika pafupi n’kukufunsani kuti: “Kodi ndinu a Mboni za Yehova? Tamva kuti mukusokoneza anthu kwambiri.” Mukuyankha mwaulemu n’kufotokoza kuti mukuuza anthu uthenga wa m’Baibulo. Kodi chichitike n’chiyani?
Zimene zichitike zidalira kwambiri zimene zakhala zikuchitika m’mbuyomu. Kodi boma la dziko lanu limaona bwanji Mboni za Yehova? Kodi m’dziko lanu muli ufulu wachipembedzo? Ngati zili choncho, n’kutheka kuti abale ndi alongo anu auzimu akhala akuyesetsa kwa zaka zambiri “kukhazikitsa mwalamulo ntchito ya uthenga wabwino.” (Afil. 1:7) Kaya mukukhala kuti, koma kuganizira milandu imene Mboni za Yehova zawina kungalimbitse chikhulupiriro chanu. M’chigawochi tikambirana ina mwa milandu imeneyi. Milandu imene tawina ndi umboni wakuti Ufumu wa Mulungu ndi weniweni chifukwa sitikanawina milandu yonseyi patokha.
M'CHIGAWO ICHI
MUTU 13
Olalikira Ufumu Anayamba Kupititsa Milandu Yawo Kukhoti
Masiku ano oweruza a makhoti ena amachita zinthu ngati mmene anachitira mphunzitsi wakale wa Chilamulo, dzina lake Gamaliyeli.
MUTU 14
Timakhala Okhulupirika ku Boma la Mulungu Lokha Basi
Mavuto, omwe anali ngati “mtsinje,” amene a Mboni za Yehova anakumana nawo chifukwa chosalowerera ndale, anathetsedwa ndi anthu omwe sankayembekezera kuti angawathandize.
MUTU 15
Kumenyera Ufulu Wolambira Mulungu Momasuka
Anthu a Mulungu amenyera ufulu woti azitsatira malamulo a Ufumu wa Mulungu.


text:
Kusinthidwa April 25, 2010: lokhazikika gauges kuti sanali chaonetsedwera mu cockpit pafupifupi
Chapamwamba Embraer ERJ 135 Mabaibulo onse FSX ndi cockpit pafupifupi, phokoso ndi mawonekedwe zisanu: Air France Regional, South African Airlink ZS-OTN, bmi British Midland, Belgium Air Force, Delta mgwirizano Chautauqua. Lachitsanzo zithunzi mwadzaza tsatanetsatane ndi makanema ojambula, ayenera weniweni.
The ndege dera Embraer ERJ 135 ndi ndege opangidwa ndi kampani Brazil Embraer. Iwo analowa utumiki mu August 1999. Ndi Baibulo adzafupikitsidwa wa Embraer ERJ-145.


text:
Kodi Baibulo Limanena Zotani?
Kodi anthu ndi amene anayambitsa kupembedza?
ANTHU ENA AMAKHULUPIRIRA kuti anthu anayambitsa okha zoti azipembedza. Ena amakhulupirira kuti Mulungu amagwiritsa ntchito chipembedzo pofuna kuthandiza anthu kuti akhale naye pa ubwenzi. Kodi inuyo mukuganiza bwanji?
ZIMENE BAIBULO LIMANENA
Pali “kupembedza koyera ndi kosaipitsidwa kwa Mulungu ndi Atate wathu.” (Yakobo 1:27) Mfundoyi ikusonyeza kuti pali chipembedzo choona chimene Mulungu anayambitsa.
MFUNDO ZINANSO ZOMWE BAIBULO LIMANENA
Mulungu amasangalala ndi chipembedzo chimene chimaphunzitsa mfundo za m’Baibulo.
—Yohane 4:23, 24.
Zipembedzo zimene zimaphunzitsa mfundo za anthu n’zosathandiza.
—Maliko 7:7, 8.
Kodi munthu ayenera kukhala m’chipembedzo chinachake?
KODI MUNGAYANKHE BWANJI?
Inde
Ayi
Mwina
ZIMENE BAIBULO LIMANENA
“Tiyeni tiganizirane kuti tilimbikitsane pa chikondi ndi ntchito zabwino. Tisaleke kusonkhana pamodzi.” (Aheberi 10:24, 25) Choncho Mulungu amafuna kuti anthu amene amamulambira azisonkhana pamodzi mogwirizana.
MFUNDO ZINANSO ZOMWE BAIBULO LIMANENA
Anthu omwe amalambira Mulungu mogwirizana amayenera kukhulupirira mfundo zofanana.
—1 Akorinto 1:10, 11.
Anthu a m’chipembedzo chimene Mulungu amavomereza ndi ogwirizana padziko lonse.
—1 Petulo 2:17.
Onaninso
Kodi Ndingachidziwe Bwanji Chipembedzo Cholondola?
Kodi ineyo ndikuona kuti chimenechi ndi chipembedzodi cholondola?
Kodi Pali Uthenga Wabwino Wotani Wokhudza Zipembedzo?
Kodi idzafika nthawi imene anthu onse adzagwirizana n’kumalambira Mulungu woona yekha?
Kulambira Kumene Mulungu Amavomereza
Werengani nkhaniyi kuti mudziwe zinthu 6 zimene zingakuthandizeni kudziwa anthu amene ali m’chipembedzo choona.


text:
ZIMENE ACHINYAMATA AMADZIFUNSA
Kodi Ndizitani Ndikalakwitsa Zinazake?
Kodi inuyo mungatani?
Zifukwa zitatu zimene zingakuthandizeni kuvomereza zolakwa zanu
Muziphunzirapo kanthu mukalakwitsa zinthu
Kodi inuyo mungatani?
Werengani zimene zinachitikira mtsikana wina dzina lake Karina ndipo muyerekezere kuti zikuchitikira inuyo. Kodi mukanakhala kuti zikuchitikira inuyo mukanatani?
Karina: “Tsiku lina ndinkayendetsa galimoto mothamanga kwambiri ndikupita kusukulu moti apolisi anandigwira n’kundilipiritsa ndipo anandipatsa tikiti. Ndinakhumudwa nazo kwambiri. Ndipo nditawafotokozera mayi anga anandiuza kuti ndiuze bambo koma sindinafune kuti ndiwauze.”
A: Osanena chilichonse poganiza kuti bambo anu sadziwa.
B: Kuwauza bambo anu zimene zinachitikadi.
Mwina mungakonde kusankha yankho la pa A. Mwinanso mungaganize kuti amayi anu aganiza zoti munawafotokezera bambo anu. Koma pali zifukwa zomveka zosonyeza kuti kuvomereza zimene munthu walakwitsa n’kothandiza.
Zifukwa zitatu zimene zingakuthandizeni kuvomereza zolakwa zanu
1. N’chinthu choyenera kuvomereza zimene timalakwitsa. Pofotokoza zokhudza makhalidwe amene Akhristu ayenera kukhala nawo, Baibulo limati: “Tikufuna kuchita zinthu zonse moona mtima.”
—Aheberi 13:18.
“Ndakhala ndikuyesetsa kuchita zinthu moona mtima ndipo ndimavomereza komanso kukonza zimene ndalakwitsa mwamsanga.”
—Alexis.
2. Nthawi zambiri anthu amakhululukira anthu amene amavomereza zolakwa zawo. Baibulo limati: “Wobisa machimo ake zinthu sizidzamuyendera bwino, koma woulula n’kuwasiya adzachitiridwa chifundo.”—Miyambo 28:13.
“N’zoona kuti pamafunika kulimba mtima kuti munthu uvomereze zimene walakwitsa. Koma ukavomereza, anthu amakukhulupirira chifukwa amaona kuti ndiwe woona mtima. Zinthu zingakuyendere bwino ukavomereza mosavuta kuti walakwa.”—Richard.
3. Chifukwa chachikulu n’chakuti, zimasangalatsa Yehova. Baibulo limati: “Munthu wochita zachiphamaso Yehova amanyansidwa naye, koma amakonda anthu owongoka mtima.”—Miyambo 3:32.
“Nthawi ina nditalakwitsa zinthu kwambiri, ndinazindikira kuti ndinafunika kuulula. Ndinadziwa kuti Yehova sangandidalitse ngati sindingachite zimene iye amafuna.”
—Rachel.
Kodi Karina anachita chiyani atalakwitsa? Anayesetsa kubisa tikiti yosonyeza kuti apolisi anamulipiritsa chifukwa chothamangitsa kwambiri galimoto. Koma patapita nthawi zinaululika. Iye anati: “Patadutsa pafupifupi chaka, bambo anga ankayang’ana zokhudza inshuwalansi ya galimoto yathu ndipo anapeza tikiti yosonyeza kuti nthawi ina apolisi anandilipiritsa chifukwa chothamangitsa kwambiri galimoto. Anandikalipira kwambiri ndipo ngakhale mayi anga anakwiya chifukwa chakuti sindinatsatire zimene anandiuza.”
Zimene taphunzirapo: Karina ananena kuti: “Munthu ukabisa zimene walakwitsa umapangitsa kuti zinthu ziipe kwambiri. Pakapita nthawi umakumanabe ndi zotsatira za zimene unalakwitsa.”
Muziphunzirapo kanthu mukalakwitsa zinthu
Munthu aliyense amalakwitsa. (Aroma 3:23; 1 Yohane 1:8) Ndipo monga mmene taonera, munthu umasonyeza kuti ndiwe wodzichepetsa komanso woganiza bwino ukavomereza kuti walakwitsa nthawi yomweyo.
Chinthu china chofunika ndi kuphunzira pa zimene walakwitsazo. Koma ndi zomvetsa chisoni kuti achinyamata ena saphunzirapo kanthu pa zimene alakwitsa. Iwo akalakwitsa amamva ngati mmene mtsikana wina dzina lake Priscilla anamvera. Iye ananena kuti: “Nthawi zambiri ndinkakhumudwa kwambiri ndikalakwitsa zinthu. Ndinkadzikaikira moti zolakwa zanga ndinkaziona ngati katundu wolemera woti sindingakwanitse kumunyamula. Komanso zinkandikhudza kwambiri ndipo ndinkadziona ngati munthu wosafunika kwenikweni.”
Kodi nanunso mumamva choncho nthawi zina? Ngati ndi choncho kumbukirani izi: Kuganizira kwambiri zimene munalakwitsa m’mbuyomu kuli ngati kumangoyang’anitsitsa pagalasi loonera kumbuyo pamene mukuyendetsa galimoto. Ngati mutamangoganizira zinthu zakale, mukhoza kumadziona ngati munthu wopanda ntchito ndipo mungasowe mphamvu zolimbana ndi mavuto amene mungadzakumane nawo.
Koma chofunika n’chakuti muziona zinthu moyenera mukalakwitsa zina zake.
“Muziganizira zimene mwalakwitsa n’kuona zimene mungaphunzirepo n’cholinga choti musadzabwerezenso. Koma musamangoziganizira kwambiri mpaka kumadziona ngati wopanda ntchito.”
—Elliot.
“Ndimayesetsa kumaphunzirapo kanthu pa chilichonse chimene ndingalakwitse kuti zizindithandiza kukhala munthu wabwino komanso kuti ndidzachite mwanzeru ndikadzakumana ndi zinthu zofanana ndi zimene ndalakwitsazo. Ndimaona kuti zimenezi n’zothandiza kuti munthu azichita zinthu ngati wamkulu.”
—Vera.


text:
UTUMIKI KOMANSO MOYO WATHU WACHIKHRISTU–NDANDANDA YA MISONKHANO FEBRUARY 2017
Zitsanzo za Ulaliki
Zitsanzo za ulaliki wa Galamukani! ndiponso zomwe tingachite pophunzitsa anthu zinthu zabwino zimene Mulungu akufuna kuchita posachedwapa padzikoli. Gwiritsani ntchito zitsanzozi kuti mupange ulaliki wanuwanu.
CHUMA CHOPEZEKA M’MAWU A MULUNGU
Kumvera Yehova Kumabweretsa Madalitso
Yehova Mulunga amatisonyeza mwachikondi zimene tiyenera kuchita pamoyo wathu.
CHUMA CHOPEZEKA M’MAWU A MULUNGU
Khristu Anavutika Chifukwa cha Ife
Imfa ya Yesu inathandiza kutsutsa zimene Satana ananena zoti atumiki a Mulungu sangakhale okhulupirika atakumana ndi mavuto.
MOYO WATHU WACHIKHRISTU
Muzithandiza Ana Anu Kuti Azikhulupirira Kwambiri Mlengi
Kodi ana anu amakhulupirira kuti moyo unayamba bwanji? Kodi mungawathandize bwanji kuti ayambe kukhulupirira kuti Yehova Mulungu ndi amene analenga zonse?
CHUMA CHOPEZEKA M’MAWU A MULUNGU
‘Tikalengeze za Chaka cha Yehova Chokomera Anthu Mtima’
Kodi chaka cha Yehova chokomera anthu mtima ndi chaka chenicheni? Kodi nthawi imeneyi ikugwirizana bwanji ndi ntchito yolalikira za Ufumu?
MOYO WATHU WACHIKHRISTU
Tizigwiritsa Ntchito Mwanzeru Mabuku Ndiponso Magazini
Pamafunika ndalama zambiri komanso pamakhala ntchito yaikulu kuti mabukuwa asindikizidwe ndiponso kutumizidwa kumipingo padziko lonse. Tizichita zinthu mozindikira tikamagawira mabuku ndi magazini
CHUMA CHOPEZEKA M’MAWU A MULUNGU
Tidzasangalala Kwambiri ndi Kumwamba Kwatsopano Komanso Dziko Lapansi Latsopano
Kodi lonjezo la Mulungu la “kumwamba kwatsopano ndi dziko lapansi latsopano” likutikhudza bwanji?
MOYO WATHU WACHIKHRISTU
Tizisangalala ndi Chiyembekezo Chathu
Chiyembekezo chili ngati nangula amene amathandiza kuti sitima isasunthe. Zili choncho chifukwa chimatithandiza kuti tisasokonezeke mwauzimu tikakumana ndi mavuto aakulu okhala ngati mafunde oopsa.


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
14 Tsopano Yehova analankhula ndi Mose kuti:
2 “Lankhula ndi ana a Isiraeli kuti abwerere ndi kumanga msasa pafupi ndi Pihahiroti, pakati pa Migidoli ndi nyanja, koma moyang’anizana ndi Baala-zefoni.+ Mumange msasa wanu pafupi ndi nyanja, patsogolo pa Baala-zefoni.
3 Ndiyeno ponena za ana a Isiraeli, Farao adzati, ‘Asokonezeka ndipo akungoyendayenda m’dziko lathu. Chipululu chawatsekera.’+
4 Pamenepo ndidzalola Farao kuumitsa mtima wake,+ ndipo adzawathamangira. Ndidzapezerapo ulemerero mwa kugonjetsa Farao ndi magulu ake onse ankhondo,+ ndipo Aiguputo adzadziwa kuti ine ndine Yehova.”+ Choncho Aisiraeli anachitadi momwemo.
5 Kenako mfumu ya Iguputo inauzidwa kuti Aisiraeli athawa. Pomwepo mtima wa Farao ndi atumiki ake unasinthanso ataganizira za Aisiraeli,+ moti anati: “Tachitanji pamenepa polola akapolo athu Aisiraeli kuchoka?”+
6 Choncho anakonzekeretsa magaleta ake ankhondo, n’kutenganso asilikali ake.+
7 Anatenga magaleta osankhidwa mwapadera 600+ ndi magaleta ena onse a Iguputo, ndipo lililonse la magaletawo munakwera asilikali.
8 Choncho Yehova analola Farao mfumu ya Iguputo kuumitsa mtima wake,+ ndipo anathamangira ana a Isiraeli pamene iwo anali kutuluka ndi dzanja lokwezeka.+
9 Motero Aiguputo anali kuwathamangira, ndipo magaleta onse a Farao, asilikali apamahatchi+ ndi magulu ake ankhondo anawayandikira. Aisiraeliwo anali atamanga msasa m’mphepete mwa nyanja, pafupi ndi Pihahiroti moyang’anizana ndi Baala-zefoni.+
10 Farao atafika pafupi, ana a Isiraeli anakweza maso awo ndipo anaona Aiguputo akuwathamangira. Pamenepo ana a Isiraeli anachita mantha kwambiri ndipo anayamba kufuulira Yehova.+
11 Choncho iwo anafunsa Mose kuti: “Kodi watibweretsa kuno kuti tidzafere m’chipululu muno chifukwa chakuti mu Iguputo mulibe manda?+ N’chifukwa chiyani watichitira zimenezi, kutitulutsa mu Iguputo?
12 Kodi si zimene tinakuuza tili ku Iguputo, kuti, ‘Tisiye tizitumikira Aiguputo’? Chifukwa n’kwabwino kutumikira Aiguputo kusiyana n’kuti tifere m’chipululu.”+
13 Pamenepo Mose anauza anthuwo kuti: “Musachite mantha.+ Chilimikani ndi kuona chipulumutso cha Yehova chimene akuchitireni lero.+ Pakuti Aiguputo amene mukuwaona lerowa simudzawaonanso, ndithu, simudzawaonanso.+
14 Yehova adzakumenyerani nkhondo,+ ndipo inu mudzakhala chete, osachitapo kalikonse.”
15 Tsopano Yehova anauza Mose kuti: “N’chifukwa chiyani ukudandaula?+ Uza ana a Isiraeli kuti anyamuke.
16 Ndipo iwe, tenga ndodo yako+ ndi kutambasula dzanja lako kuloza panyanja kuti nyanjayo igawanike.+ Ukatero ana a Isiraeli adutsa pakati pa nyanja, panthaka youma.+
17 Koma ine ndilola Aiguputo kuumitsa mitima yawo,+ kuti atsatire Aisiraeli panyanjapo, kutinso ndipezerepo ulemerero mwa kugonjetsa Farao, magulu ake onse ankhondo, magaleta ake ankhondo ndi asilikali ake apamahatchi.+
18 Ndipo Aiguputo adzadziwa kuti ine ndine Yehova, ndikadzipezera ulemerero mwa kugonjetsa Farao, magaleta ake ankhondo ndi asilikali ake apamahatchi.”+
19 Ndiyeno mngelo+ wa Mulungu woona amene anali kuyenda patsogolo pa Aisiraeli anachoka n’kupita kumbuyo kwawo. Motero, mtambo woima njo ngati chipilala uja unachoka kutsogolo n’kukaima kumbuyo kwawo.+
20 Mtambowo unaima pakati pa Aiguputo ndi Aisiraeli.+ Mbali imodzi unali kuchititsa mdima, ndipo mbali ina unali kuwaunikira usiku.+ Ndipo gulu la Aiguputo silinayandikire gulu la Aisiraeli usiku wonse.
21 Tsopano Mose anatambasula dzanja lake kuloza panyanja,+ ndipo Yehova anachititsa mphepo yamphamvu yakum’mawa kuyamba kugawa nyanjayo usiku wonse ndi kuumitsa pansi pake.+ Motero madziwo anali kugawikana.+
22 Patapita nthawi ana a Isiraeli anadutsa pakati pa nyanja, panthaka youma,+ madziwo ataima ngati khoma kudzanja lawo lamanja ndi lamanzere.+
23 Pamenepo Aiguputo anawalondola, ndipo mahatchi onse a Farao, magaleta ake ankhondo ndi asilikali ake apamahatchi, anayamba kuwathamangira,+ kulowa pakati pa nyanja.
24 Ndiyeno pa nthawi ya ulonda wam’mawa, Yehova ali mumtambo ndi moto woima njo ngati chipilala,+ anayang’ana gulu la Aiguputo, ndipo anachititsa Aiguputowo kusokonezeka.+
25 Iye anali kugulula mawilo a magaleta awo moti anali kuwayendetsa movutikira.+ Pamenepo Aiguputo anayamba kunena kuti: “Tiyeni tithawe pamaso pa Isiraeli, chifukwa Yehova akuwamenyera nkhondo yolimbana ndi Aiguputo.”+
26 Kenako Yehova anauza Mose kuti: “Tambasula dzanja lako ndi kuloza panyanja,+ kuti madzi abwerere ndi kumiza Aiguputo, magaleta awo ankhondo ndi asilikali awo apamahatchi.”
27 Nthawi yomweyo Mose anatambasula dzanja lake ndi kuloza panyanja, ndipo nyanjayo inayamba kubwerera m’malo mwake, kuli pafupi kucha. Pamenepo Aiguputo anayamba kuthawa kuti madziwo asawapeze, koma Yehova anakutumulira Aiguputowo pakatikati pa nyanja.+
28 Choncho madziwo anabwereradi,+ ndipo anamiza magaleta ankhondo ndi asilikali apamahatchi a magulu onse ankhondo a Farao, amene analondola Aisiraeli m’nyanjamo.+ Palibe ngakhale mmodzi amene anapulumuka.+
29 Koma ana Aisiraeli anayenda panthaka youma pakati pa nyanja,+ ndipo madzi anaima ngati khoma kudzanja lawo lamanja ndi lamanzere.+
30 Choncho pa tsiku limenelo Yehova anapulumutsa Isiraeli m’manja mwa Aiguputo,+ ndipo Isiraeli anaona Aiguputo atafa m’mphepete mwa nyanja.+
31 Isiraeli anaonanso dzanja lamphamvu limene Yehova anagonjetsa nalo Aiguputo. Pamenepo Aisiraeli anayamba kuopa Yehova ndi kukhulupirira Yehova ndi mtumiki wake Mose.+
Patsani ena
Patsani ena
Ekisodo 14
Baibulo la Dziko Latsopano la Malemba Opatulika
https://www.jw.org/finder?docid=1011452&Book=2&Chapter=14&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D2%26Chapter%3D14%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Kodi N’chiyani Chingathandize Kuti Banja Likhale Losangalala?
Kodi mukuganiza kuti ndi . . .
chikondi?
ndalama?
kapena zinthu zina?
ZIMENE BAIBULO LIMANENA
“Odala [kapena kuti osangalala] ndi amene akumva mawu a Mulungu ndi kuwasunga!”—Luka 11:28, Baibulo la Dziko Latsopano.
KODI ZIMENEZI ZIKUTANTHAUZA CHIYANI?
Zikutanthauza kuti malangizo a m’Baibulo angathandize banja lanu kukhala ndi chikondi chenicheni. —Aefeso 5:28, 29.
Kulemekezana.—Aefeso 5:33.
Kukhulupirirana.—Maliko 10:6-9.
KODI ZIMENE BAIBULO LIKUNENAZI TINGAZIKHULUPIRIREDI?
Inde, tingazikhulupirire pa zifukwa ziwiri izi:
Mulungu ndi amene anayambitsa banja. Baibulo limanena kuti Yehova Mulungu ndi amene amapangitsa “banja lililonse . . . kukhala ndi dzina.” (Aefeso 3:14, 15) M’mawu ena tinganene kuti mabanja alipo chifukwa Yehova ndi amene anapangitsa kuti akhalepo. Kodi zimenezi zikutanthauza chiyani?
Taganizirani izi: Mutakhala kuti mukudya chakudya chinachake chokoma ndipo mukufuna kudziwa kaphikidwe kake, kodi mungafunse ndani? N’zodziwikiratu kuti mungafunse amene waphika chakudyacho.
N’chimodzimodzinso ndi banja. Kuti tikhale ndi banja losangalala tiyenera kupeza malangizo a Yehova yemwe anayambitsa banja.—Genesis 2: 18-24.
Mulungu amakuderani nkhawa. Mabanja anzeru amayesetsa kufufuza malangizo ochokera kwa Yehova omwe amapezeka m’Baibulo. N’chifukwa chiyani tikutero? N’chifukwa chakuti ‘iye amatidera nkhawa.’ (1 Petulo 5:6, 7) Yehova amatifunira zabwino kwambiri ndipo malangizo amene amatipatsa amakhala othandiza nthawi zonse.—Miyambo 3:5, 6; Yesaya 48:17, 18.
GANIZIRANI MFUNDO IYI
Kodi mungatani kuti mukhale mwamuna, mkazi kapena kholo labwino?
Baibulo limayankha funso limeneli pa AEFESO 5:1, 2 ndi pa AKOLOSE 3:18-21.
Onaninso
Banja Lanu Likhoza Kukhala Losangalala
Mukhoza kukhala ndi banja losangalala mukamatsatira mfundo za m’Baibulo.


text:
NKHANI YA PACHIKUTO | KODI MUNGATANI MUTAKUMANA NDI VUTO LALIKULU?
Munthu wa M’banja Lanu Akamwalira
Ronaldo wa ku Brazil, anapulumuka pa ngozi ya galimoto imene inapha anthu 5 a m’banja lake. Omwalirawo anali mayi ake, bambo ake, azichimwene ake awiri komanso azakhali ake. Ronaldo anati: “Mmene ndinkamva kuti anthuwa anamwalira, n’kuti nditakhala m’chipatala miyezi iwiri.”
Iye ananenanso kuti: “Atandiuza, sindinakhulupirire kuti apitadi. Ndinkadzifunsa kuti, ‘Koma zoona onse angamwalire nthawi imodzi?’ Nditazindikira kuti apitadi, ndinamva chisoni kwambiri ndipo ndinali ndisanamvepo chisoni chonchi. Kenako ndinayamba kuona kuti sindingakwanitse kukhala ndi moyo popanda anthuwa moti kwa miyezi ingapo, ndinkalira tsiku lililonse. Nthawi zambiri ndinkadziimba mlandu kuti ndinaloleranji munthu wina kuyendetsa galimoto. Ndinkaona kuti ndikanakhala kuti ndinkayendetsa ndi ineyo, mwina anthuwa sakanafa.”
Iye anawonjezeranso kuti: “Panopa patha zaka 16 kuchokera pamene zimenezi zinachitika ndipo ndayamba kuzolowera kukhala ndekha. Koma ndimaganizirabe za imfa yomvetsa chisoniyi moti ndimaona kuti sindidzaiwala.”
ZIMENE MUNGACHITE
Ngati mukumva chisoni kwambiri moti mukufuna kulira, ndi bwino kulira. Baibulo limati pali “nthawi yolira.” (Mlaliki 3:1, 4) Ronaldo ananena kuti: “Ndikaona kuti ndikufuna kulira, ndinkalira. Sindinkamva bwino ndikadzigwira kuti ndisalire, koma ndikalira ndinkamvako bwino.” Komabe anthufe timasonyeza chisoni m’njira zosiyanasiyana. Choncho kusalira sikuti nthawi zonse kumasonyeza kuti munthu akudzigwira kuti asalire. Ndipo munthu amene sakufuna kulira, sayenera kuchita kudzikakamiza kuti agwetse misozi.
Muziyesetsa kukhala pa gulu komanso kucheza ndi anthu. (Miyambo 18:1) Ronaldo ananenanso kuti: “Nthawi zina ndinkafuna nditangokhala ndekha, komabe ndinkayesetsa kuti ndizicheza ndi anthu. Anthu akabwera kudzacheza nane ndinkawalandira ndi manja awiri. Komanso ndinkakonda kuuza mkazi wanga ndi anzanga mmene ndikumvera.”
Musamakhumudwe kwambiri munthu wina akakulankhulani mawu okhumudwitsa. Mawu okhumudwitsa amenewa akhoza kukhala akuti, “Komabe zinakhala bwino kuti, . . . ” Ronaldo anati: “Zinthu zina zimene anthu ankanena pofuna kundilimbikitsa, zinkangondikhumudwitsa.” Choncho m’malo momangoganizira mawu okhumudwitsawo, mungachite bwino kutsatira malangizo a m’Baibulo akuti: “Usamaganizire kwambiri mawu onse amene anthu amalankhula.”—Mlaliki 7:21.
Phunzirani Baibulo kuti mudziwe zimene zimachitikadi munthu akamwalira. Ronaldo anati: “Lemba la Mlaliki 9:5, limasonyeza kuti anthu amene anamwalira sakuzunzika. Kudziwa zimenezi kunandithandiza kuti ndisamadandaule poganiza kuti mwina makolo komanso abale anga akuzunzika. Baibulo limaphunzitsanso kuti anthu amene anamwalira adzaukitsidwa. Choncho ndikaganizira za abale anga amene anamwalira, ndimangoona ngati anapita ku ulendo winawake ndipo adzabweranso.”—Machitidwe 24:15.
Dziwani izi: Baibulo limanena kuti posachedwapa Mulungu “adzameza imfa kwamuyaya.” *—Yesaya 25:8.
^ ndime 11 Kuti mudziwe zambiri, werengani mutu 7 m’buku lakuti, Kodi Baibulo Limaphunzitsa Chiyani Kwenikweni?
Onaninso
N’chifukwa Chiyani Anthu Abwino Nawonso Amakumana Ndi Mavuto?
Baibulo limatchula zinthu zitatu zimene zimachititsa kuti anthu azivutika.


text:
Pitirizani Kutumikira Yehova ‘M’masiku Oipa’
M’BALE wina dzina lake Ernst * ali ndi zaka za m’ma 70 ndipo anadandaula kuti: “Thupi langa likufookafookabe.” Mwina nanunso muli ndi vuto lomweli. Ngati ndinu wachikulire ndipo mukuona kuti mukufooka ndiye kuti mungamvetse bwino mavuto otchulidwa pa Mlaliki chaputala 12. Paja vesi 1 imanena kuti masiku a ukalamba ndi “masiku oipa.” Koma sikuti zinthu zaipiratu. N’zotheka kutumikirabe Yehova mosangalala.
MUZILIMBITSABE CHIKHULUPIRIRO CHANU
Dziwani kuti atumiki akale a Yehova ankakumananso ndi mavuto a ukalamba ngati anu. Mwachitsanzo, Isaki, Yakobo ndiponso Ahiya anasiya kuona. (Gen. 27:1; 48:10; 1 Maf. 14:4) Sara anaona kuti ‘watheratu.’ (Gen. 18:11, 12) Mfumu Davide ankangokhalira kuzizidwa. (1 Maf. 1:1) Munthu wina wachuma dzina lake Barizilai anasiya kumva kukoma kwa chakudya kapena nyimbo. (2 Sam. 19:32-35) Abulahamu anavutika kwambiri mkazi wake atamwalira. Nayenso Naomi anakumana ndi vuto lomweli mwamuna wake atamwalira.—Gen. 23:1, 2; Rute 1:3, 12.
N’chiyani chinawathandiza kukhalabe ndi chikhulupiriro cholimba ndiponso kutumikira Yehova mosangalala? Abulahamu anali wachikulire koma ankakhulupirirabe malonjezo a Mulungu “ndipo chikhulupiriro chakecho chinamulimbitsa.” (Aroma 4:19, 20) Nafenso timafunika kukhala ndi chikhulupiriro cholimba. Chikhulupiriro chimenechi sichidalira msinkhu wathu, luso lathu kapena mmene zinthu zilili pa moyo wathu. Mwachitsanzo, pamene Yakobo anasiya kuona, kuyenda ndiponso anali wofooka ankakhulupirirabe malonjezo a Mulungu. (Gen. 48:1-4, 10; Aheb. 11:21) Mlongo wina wazaka 93 dzina lake Ines ali ndi matenda amene amamuchititsa kufooka kwambiri koma anati: “Tsiku lililonse ndimaona kuti Yehova akundidalitsa. Ndimaganizira kwambiri za Paradaiso ndipo izi zimandithandiza kukhala wosangalala.” Mlongoyu ndi chitsanzo chabwino kwambiri.
Kupemphera, kuphunzira Mawu a Mulungu ndiponso kupezeka pa misonkhano kungatithandize kulimbitsa chikhulupiriro chathu. Mneneri Danieli atakalamba ankapemphera katatu pa tsiku ndiponso kuphunzira Mawu a Mulungu. (Dan. 6:10; 9:2) Pamene Anna anali wachikulire ndiponso wamasiye, “sanali kusowa pakachisi.” (Luka 2:36, 37) Ngati mungakwanitse, mungachite bwino kufika pa misonkhano ndiponso kuyankha. Izi zidzakulimbikitsani ndiponso kulimbikitsa Akhristu anzanu. Dziwani kuti Yehova amasangalala kwambiri ndi mapemphero anu ngakhale kuti simungachite zambiri pomutumikira.—Miy. 15:8.
Achikulire ambiri amalakalaka kuwerenga ndiponso kufika pa misonkhano. Koma mwina zimawavuta ndipo nthawi zina sizitheka n’komwe. Ngati zili choncho, ndi bwino kuti azingochita zimene angakwanitse. Achikulire ambiri amene sakwanitsa kufika ku misonkhano amamvetsera kudzera pafoni. Mlongo wina wazaka 79 dzina lake Inge amavutika kuona. Koma m’bale wina amamusindikizira zinthu za zilembo zazikulu kuti azigwiritsa ntchito pokonzekera misonkhano.
N’kutheka kuti achikulire ambiri amakhala ndi nthawi yambiri kusiyana ndi anthu ena. Ngati zili choncho ndi inuyo, mungachite bwino kugwiritsa ntchito nthawiyi pomvetsera zinthu zojambulidwa monga Baibulo, mabuku, nkhani kapena masewero. Mungachitenso bwino kuimbira foni Akhristu anzanu kuti ‘muzilimbikitsana.’—Aroma 1:11, 12.
MUZICHITA ZIMENE MUNGATHE POTUMIKIRA YEHOVA
Mlongo wina wazaka zoposa 80 dzina lake Christa anati: “Ukamalephera kuchita zimene unkakwanitsa kale zimapweteka kwambiri.” Ndiyeno n’chiyani chingathandize achikulirewa kukhala osangalala? M’bale wina wazaka 75 dzina lake Peter anati: “Muyenera kuganizira zimene mungakwanitse kuchita osati zimene mukulephera.”
Yesetsani kuganizira zinthu zina zimene mungachite kuti mulalikire. Mwachitsanzo, mlongo wina wazaka zoposa 80 dzina lake Heidi, sangathe kulalikira kunyumba ndi nyumba. Koma iye anaphunzira kugwiritsa ntchito kompyuta. Anachita izi kuti azilalikira pogwiritsa ntchito makalata. Achikulire ena amapita kumene kuli anthu ambiri ndipo amakhala pampando n’kumalalikira anthu odutsa. Mukhozanso kulalikira anthu okhala nawo pafupi kapena amene amabwera kudzakuonani.
Mfumu Davide atakalamba anachita zimene akanatha potumikira Yehova. Iye anapereka ndalama zambiri zothandiza kuti kachisi amangidwe. (1 Mbiri 28:11–29:5) Yesetsani kudziwa zimene zikuchitika m’gulu la Yehova n’kuona zomwe mungachite pothandiza. Mwachitsanzo, mukhoza kuthandiza apainiya kapena ofalitsa ena akhama mumpingo wanu. Mungawauze mawu olimbikitsa, kuwapatsa kamphatso kapena kachakudya. Mungachitenso bwino kupempherera achinyamata, mabanja, atumiki a nthawi zonse, anthu odwala ndiponso amene ali ndi maudindo m’gulu la Yehova.
Inuyo ndiponso zimene mumachita potumikira Mulungu ndi zamtengo wapatali. Yehova sadzakusiyani kapena kukutayani. (Sal. 71:9) Iye amakukondani ndipo amaona kuti ndinu ofunika kwambiri. Musaiwale kuti posachedwapa mavuto a ukalamba adzatha. Tonsefe tidzakhala anthu angwiro komanso amphamvu n’kumatumikira Yehova mpaka muyaya.
^ ndime 2 Mayina ena asinthidwa.


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
Mfumukazi ya ku Sheba 10 + inali kumva za Solomo, ndi zoti anatchuka chifukwa cha dzina la Yehova. + Choncho inabwera kuti idzamuyese pomufunsa mafunso ovuta. +
Mfumukaziyo inafika ku Yerusalemu ndi anthu ambiri oiperekeza. 2 + Inabwera ndi ngamila + zitanyamula mafuta a basamu, + golide wambiri, ndi miyala yamtengo wapatali. Inafika kwa Solomo n’kuyamba kunena zonse zimene zinali kumtima kwake. +
Solomo anaiyankha mfumukaziyo mafunso ake onse. 3 + Panalibe chimene mfumuyo inalephera kuyankha. +
Mfumukazi ya ku Sheba itaona nzeru zonse za Solomo, 4 + nyumba imene anamanga, +
chakudya cha patebulo pake, 5 + mmene atumiki ake anali kukhalira pa nthawi ya chakudya, mmene atumiki ake operekera zakudya anali kuchitira zinthu, zovala zawo, zakumwa zake, + ndi nsembe zake zopsereza zimene ankapereka panyumba ya Yehova nthawi zonse, inazizira nkhongono ndipo inasowa chonena. +
Choncho inauza mfumuyo kuti: “Nkhani za zochita zanu ndi nzeru zanu zimene ndinamva kudziko langa, n’zoonadi. 6 +
Sindinakhulupirire mawuwo mpaka pamene ndabwera n’kuona ndi maso anga, ndipo ndaona kuti ndinangouzidwa hafu chabe. 7 + Nzeru zanu ndi ulemerero wanu zaposa zinthu zimene ndinamva. +
Odala anthu anu, 8 + odala + atumiki anuwa amene amatumikira pamaso panu nthawi zonse, n’kumamva nzeru zanu. +
Adalitsike 9 + Yehova Mulungu wanu, amene wasangalala + nanu mwa kukuikani pampando wachifumu wa Isiraeli. + Popeza Yehova adzakonda Isiraeli mpaka kalekale, + wakuikani kuti mukhale mfumu + kuti muzipereka zigamulo + ndi kuchita chilungamo.” +
Kenako mfumukaziyo inapatsa 10 + mfumuyo golide wokwana matalente 120, + mafuta a basamu + ochuluka zedi, ndi miyala yamtengo wapatali. Mafuta a basamu amene mfumukazi ya ku Sheba inapatsa Mfumu Solomo, anali ochuluka kwambiri moti sipanakhalenso mafuta ochuluka ngati amenewo.
Zombo 11 + za Hiramu zimene zinabweretsa golide kuchokera ku Ofiri, + zinabweretsanso matabwa a mtengo wa m’bawa + ochuluka zedi ndi miyala yamtengo wapatali. +
Mfumuyo inapanga zochirikizira nyumba ya Yehova 12 + ndi nyumba ya mfumu, pogwiritsira ntchito matabwa a m’bawawo. Inapanganso azeze + ndi zoimbira za zingwe + n’kupatsa oimba. Matabwa a m’bawa ochuluka chonchi sanayambe abwerapo kapena kuonedwapo mpaka lero.
Mfumu Solomo inapatsa mfumukazi ya ku Sheba zofuna zake zonse zimene inapempha, kuwonjezera pa zimene Mfumu Solomo inam’patsa malinga ndi kuwolowa manja 13 + kwa mfumuyo. Pambuyo pake, mfumukaziyo inatembenuka n’kubwerera kudziko lake, pamodzi ndi antchito ake. +
Golide 14 + amene ankabwera kwa Solomo chaka chimodzi, anali wolemera matalente 666, +
osawerengera golide wochokera kwa amalonda oyendayenda, ndi phindu lochokera kwa amalonda, komanso golide wochokera kwa mafumu onse 15 + a Aluya, + ndi kwa abwanamkubwa a m’dzikolo.
Mfumu Solomo inapanga zishango 200 zikuluzikulu za golide wosakaniza ndi zitsulo zina. 16 + (Chishango chachikulu chilichonse anachikuta ndi golide wolemera masekeli 600.) +
Inapanganso zishango 300 zing’onozing’ono za golide wosakaniza ndi zitsulo zina. (Chishango chaching’ono chilichonse anachikuta ndi golide wolemera ma mina atatu.) 17 + Kenako mfumuyo inaika zishangozi m’nyumba yotchedwa Nkhalango ya Lebanoni. +
Itatero, mfumuyo inapanga mpando wachifumu 18 + waukulu waminyanga ya njovu, + n’kuukuta ndi golide woyenga bwino. +
Panali masitepe 6 okafika kumpando wachifumuwo. Kuseri kwa mpando wachifumuwo kunali chotchingira chozungulira. Mpandowo unali ndi moika manja mbali zonse ziwiri. M’mphepete mwake munali zifaniziro ziwiri za mikango 19 + itaimirira. +
Pamasitepe 6 amenewo, panali zifaniziro 12 za mikango itaimirira, mbali iyi ndi iyi. Panalibenso ufumu wina umene unali ndi mpando wachifumu ngati umenewo. 20 +
Ziwiya zonse zomweramo Mfumu Solomo zinali zagolide, ndipo ziwiya zonse za m’nyumba yotchedwa Nkhalango ya Lebanoni 21 + zinali za golide woyenga bwino. + Panalibe chiwiya chasiliva. Siliva sankaoneka ngati kanthu m’masiku a Solomo.
Zinali choncho chifukwa mfumuyo inali ndi zombo za ku Tarisi 22 + panyanja pamodzi ndi zombo za Hiramu. Kamodzi pa zaka zitatu zilizonse, zombo za ku Tarisizo zinkabweretsa golide, + siliva, minyanga ya njovu, + anyani, ndi mbalame zotchedwa pikoko.
Chotero Mfumu Solomo inali yolemera kwambiri 23 + ndiponso yanzeru + kwambiri kuposa mafumu ena onse a padziko lapansi.
Anthu onse a padziko lapansi ankafuna kuonana ndi Solomo, kuti amve nzeru zake zimene Mulungu anaika mumtima mwake. 24 +
Aliyense anali kubweretsa mphatso 25 + chaka chilichonse + monga zinthu zasiliva, + zinthu zagolide, zovala, zida zankhondo, + mafuta a basamu, mahatchi, ndi nyulu. +
Solomo anali kusonkhanitsa magaleta ambiri ndi mahatchi ankhondo, ndipo anakhala ndi magaleta 1,400 ndi mahatchi ankhondo 12,000. 26 + Zimenezi anali kuzisunga m’mizinda yake yosungiramo magaleta ndiponso pafupi ndi mfumuyo ku Yerusalemu. +
Mfumuyo inachititsa kuti ku Yerusalemu siliva akhale wochuluka kwambiri ngati miyala, 27 + ndiponso kuti matabwa a mkungudza akhale ochuluka kwambiri ngati mitengo yamkuyu ya ku Sefela. +
Panalinso mahatchi amene Solomo anali kugula kuchokera ku Iguputo, ndipo gulu la amalonda a mfumu ndilo linali kugula mahatchiwo m’magulumagulu. 28 +
Nthawi ndi nthawi anali kugula galeta lochokera ku Iguputo pamtengo wa ndalama zasiliva 600. Hatchi anali kuigula pamtengo wa ndalama zasiliva 150. Umu ndi mmene mafumu onse a Ahiti 29 + ndi mafumu a ku Siriya anali kuchitira. Mafumuwa ankagwiritsa ntchito amalondawo pogula zinthuzo.
Sindikizani
Patsani ena
Patsani ena
1 Mafumu 10
Baibulo la Dziko Latsopano la Malemba Opatulika
https://www.jw.org/finder?docid=1011452&Book=11&Chapter=10&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D11%26Chapter%3D10%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Nkhani 70: Yona ndi Chinsomba
TAONANI munthu ali m’madzi’yo. Ali m’bvuto, kodi si choncho? Chinsomba’cho chatsala pang’ono kum’meza! Kodi mukudziwa munthu’yu? Dzina lake ndi Yona. Tiyeni tione m’mene analowera m’bvuto lalikulu kwambiri’lo.
Yona ndi mneneri wa Yehova. Sipanapite nthawi yaitali chifere mneneri Elisa pamene Yehova akuuza Yona kuti: ‘Muka ku mzinda waukulu wa Nineve. Kuipa kwa anthu kumene’ko n’kwakukulu kwambiri, ndipo ndikufuna kuti ukalankhule nawo za izi.’
Koma Yona sakufuna kupita. Chotero akukwera m’bwato limene likumka kwina kosakhala ku Nineve. Yehova sakukondwera naye chifukwa cha kuthawa’ko. Chotero Iye akuchititsa pfunde lalikulu. N’loipa kwambiri kwakuti bwato’lo lingamire. Amalinyero akuopa kwambiri, ndipo akuitanira kwa milungu yao kaamba ka chithandizo.
Potsirizira Yona akuwauza kuti: ‘Ine ndimalambira Yehova, Mulungu amene analenga kumwamba ndi dziko lapansi. Ndipo ndikuthawa kuchita zimene Yehova wandiuza kuchita.’ Chotero amalinyero’wo akufunsa kuti: ‘Tichitenji kwa iwe kuti tiletse pfunde’li?
‘Ndiponyeni m’nyanjamo, ndipo nyanja idzakhala’nso bata,’ akutero Yona. Amalinyero’wo sakufuna kukuchita, koma pamene pfunde’lo likuipira-ipira potsirizira pake akuponyera Yona m’madzimo. Pompo pfunde’lo likuleka, ndipo nyanja’yo yakhala bata kachiwiri’nso.
Pamene Yona akumira m’madzimo, chinsomba chikum’meza. Koma sakufa. Kwa mausana ndi mausiku atatu ali m’mimba mwa nsomba’yo. Iye ali wachisoni kwambiri kuti sanamvere Yehova ndi kupita ku Nineve. Chotero kodi mukudziwa chimene iye akuchita?
Yona akupemphera kwa Yehova kaamba ka chithandizo. Ndiyeno Yehova akuchititsa nsomba’yo kum’sanzira pa mtunda pouma. Pambuyo pake Yona akumka ku Nineve. Kodi zimene’zi sizikutiphunzitsa m’mene kuliri kofunika kuti tiyenera kuchita zimene Yehova akunena?
Bukhu la Baibulo la Yona.
Mafunso
- Kodi Yona ndi ndani, ndipo Yehova akumuuza kuti achite chiyani?
- Chifukwa chakuti sakufuna kupita kumene Yehova wamuuza, kodi Yona akuchita chiyani?
- Kodi Yona akuuza amalinyero kuchita chiyani kuti aletse mafunde?
- Monga mukuonera pachithunzipa, kodi n’chiyani chikuchitika pamene Yona akumira?
- Kodi Yona akukhala m’mimba mwa chinsomba kwa nthaŵi yaitali bwanji, ndipo ali m’menemo akuchita chiyani?
- Kodi Yona akupita kuti atatuluka m’mimba mwa chinsombacho, ndipo kodi zimenezi zikutiphunzitsa chiyani?
Mafunso ena
- Ŵerengani Yona 1:1-17.
Kodi zikuoneka kuti Yona anamva bwanji za ntchito imene anamupatsa yoti akalalikire kwa anthu a ku Nineve? (Yona 1:2, 3; Miy. 3:7; Mlal. 8:12)
- Ŵerengani Yona 2:1, 2, 10.
Kodi zimene zinamuchitikira Yona zimatilimbikitsa bwanji kuti Yehova adzayankha mapemphero athu? (Sal. 22:24; 34:6; 1 Yoh. 5:14)
- Ŵerengani Yona 3:1-10.
Kodi tikulimbikitsidwa bwanji ndi mfundo yakuti Yehova anapitirizabe kumugwiritsa ntchito Yona ngakhale kuti poyamba analephera kukwanitsa ntchito imene anamupatsa? (Sal. 103:14; 1 Pet. 5:10)
Kodi zimene zinachitikira Yona ndi anthu a ku Nineve zikutiphunzitsa chiyani za kuweruziratu anthu a m’gawo lathu? (Yona 3:6-9; Mlal. 11:6M; Mac. 13:48)
Onaninso
Khadi la M’Baibulo Lonena za Yona
Kodi nkhani ya m’Baibulo yonena za Yona imatiphunzitsa makhalidwe a Yehova ati?


text:
Kumasulidwa sitima pomaliza anatola ena liwiro, kotero ife timanyadira kuti mupereke izi latsopanoli.
Izi Baibulo kusoka Google tidzakulowereni kachiwiri, izi zikuchitika chifukwa pali zinthu zomwe ife kwenikweni sangathe kuletsa. Koma kachiwiri, zikugwira.
The ena kusintha ena kulewerana mu shortcodes, mungathe kuwerenga kwambiri bwino zolembedwa otsatirawa kugwirizana:
Shortcode thandizo Transposh WordPress yowonjezera
Waukulu kusintha monga zina
[tpe] shortcode amene Chinawonjezeka pamwamba pa akulu
[].
M'ndondomekozi ntchito kudzikonda kamodzi zizindikiro, kumene Sikuti kutseka opatsidwa, ichi ndi chifukwa chenjezo mu WordPress zomwe zimabweretsa
malamulowo parsing kupita berserk pamene kuphatikiza kudziona unazunguliridwa ndi kutseka shortcodes.
Komanso, palibe kufunika mwachindunji
="y" panonso, kotero tsopano
[tpe mylang] Adzachita ntchito ndi linanena bungwe:
ny
Tikukulimbikitsani Sinthani, ndi kusangalala latsopanoli Baibulo.


text:
MAY 13, 2014
UNITED STATES
Mphepo Yamkuntho Yasakaza M’dera la Pakati ndi Kum’mwera M’dziko la United States
Pa April 27, 2014, mphepo yamkuntho inasakaza zinthu kwambiri m’chigawo chapakati ndi kum’mwera m’dziko la United States. Mphepo yamkunthoyi inawononga nyumba zambiri ndipo malipoti akusonyeza kuti anthu 30 anafa. Akuluakulu a ku ofesi ya Mboni za Yehova ku United States ananena kuti palibe munthu wa Mboni amene wafa kapena kuvulala pa ngoziyi. Komabe nyumba 7 za anthu a Mboni zawonongeka. Kuwonjezera pamenepa, nyumba zitatu zolambiriramo za a Mboni zawonongeka ndi mphepoyi. Padakali pano, anthu a Mboni za Yehova m’derali akonza makomiti amene akuthandiza anthu omwe akhudzidwa ndi ngoziyi.
Lankhulani ndi:
Kuchokera Kumayiko Ena: J. R. Brown, Office of Public Information, tel. +1 718 560 5000


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
5 Pambuyo pa zonsezi, kunali chikondwerero+ cha Ayuda, ndipo Yesu ananyamuka kupita ku Yerusalemu.
2 Tsopano mu Yerusalemu pachipata cha nkhosa+ pali dziwe limene m’Chiheberi limatchedwa Betesida. M’mbali mwa dziwelo muli makonde asanu amene ali ndi zipilala.
3 Mmenemu munagona anthu ambiri odwala, akhungu, olumala ndi ena opuwala ziwalo.
4 ——
5 Pamenepo panalinso mwamuna wina amene anakhala akudwala zaka 38.
6 Ataona munthu ameneyu ali chigonere, komanso podziwa kuti wakhala akudwala nthawi yaitali,+ Yesu anamufunsa kuti: “Kodi ukufuna kuchira?”+
7 Wodwalayo anamuyankha kuti: “Bambo, ndilibe munthu wondiviika m’dziwemu madzi akawinduka, ndipo ndikati ndikalowemo wina amandipitirira n’kulowamo.”
8 Yesu anati: “Nyamuka, nyamula machira akowa ndi kuyamba kuyenda.”+
9 Nthawi yomweyo munthu uja anachira. Pamenepo ananyamula machira akewo n’kuyamba kuyenda.
Komano limenelo linali tsiku la sabata.+
10 Choncho Ayuda anayamba kuuza munthu wochiritsidwa uja kuti: “Lero ndi Sabata, n’kosaloleka+ kuti unyamule machirawa.”
11 Iye anawayankha kuti: “Amene wandichiritsayo wandiuza kuti, ‘Nyamula machira akowa ndi kuyamba kuyenda.’”
12 Iwo anamufunsa kuti: “Ndiye ndani amene wakuuza kuti, ‘Nyamula machira ndi kuyamba kuyenda’?”
13 Koma munthu wochiritsidwayo sanadziwe kuti anali ndani, pakuti Yesu anali atalowa m’chikhamu cha anthu amene anali pamalopo.
14 Kenako Yesu anapeza munthu uja m’kachisi ndi kumuuza kuti: “Onatu wachira tsopano. Usakachimwenso, kuti chinachake choopsa kuposa matenda chisadzakuchitikire.”
15 Munthu uja anachoka ndi kukauza Ayuda aja kuti Yesu ndi amene wamuchiritsa.
16 Atamva zimenezi Ayudawo anayamba kuvutitsa+ Yesu, chifukwa anali kuchita zinthu zimenezi pa Sabata.
17 Koma iye anawauza kuti: “Atate wanga akugwirabe ntchito mpaka pano, inenso ndikugwirabe ntchito.”+
18 Pa chifukwa chimenechi, Ayudawo anayamba kufunafuna njira yomuphera,+ chifukwa kuwonjezera pa kuphwanya Sabata, anali kunenanso kuti Mulungu ndi Atate wake,+ kudziyesa wofanana+ ndi Mulungu.
19 Ndipo Yesu anawauza kuti: “Ndithudi ndikukuuzani, Mwanayo sangachite chilichonse chongoganiza payekha, koma chokhacho chimene waona Atate wake akuchita.+ Pakuti zilizonse zimene Atatewo amachita, Mwana amachitanso zomwezo.
20 Atatewo amakonda Mwana wake.+ Amamuonetsa zonse zimene iwo akuchita, ndipo adzamuonetsa ntchito zazikulu kuposa izi, kuti inu mudabwe.+
21 Pakuti monga Atate amaukitsa akufa ndi kuwapatsa moyo,+ nayenso Mwana amapereka moyo kwa amene iye wafuna kuwapatsa.+
22 Atate saweruza munthu aliyense, koma wapereka udindo wonse woweruza kwa Mwana,+
23 kuti onse alemekeze Mwana+ monga mmene amalemekezera Atate. Wosalemekeza Mwana salemekeza Atate amene anamutuma.+
24 Ndithudi ndikukuuzani, Iye wakumva mawu anga ndi kukhulupirira amene anandituma ine ali nawo moyo wosatha,+ ndipo salowa m’chiweruzo koma wachoka ku imfa, waolokera ku moyo.+
25 “Ndithudi ndikukuuzani, Nthawi idzafika, ndipo ndi inoyi, pamene akufa+ adzamva mawu+ a Mwana wa Mulungu, ndipo olabadirawo adzakhala ndi moyo.+
26 Pakuti monga Atate ali nawo moyo mwa iwo wokha,+ alolanso Mwana kukhala nawo moyo mwa iye yekha.+
27 Amupatsanso mphamvu zoweruza,+ chifukwa iye ndi Mwana wa munthu.+
28 Musadabwe nazo zimenezi, chifukwa idzafika nthawi pamene onse ali m’manda achikumbutso+ adzamva mawu ake
29 ndipo adzatuluka. Amene anali kuchita zabwino adzauka kuti alandire moyo.+ Amene anali kuchita zoipa adzauka kuti aweruzidwe.+
30 Ine sindingachite chilichonse chongoganiza ndekha. Ndimaweruza malinga ndi mmene ndamvera, ndipo chiweruzo chimene ndimapereka n’cholungama,+ chifukwa sinditsatira chifuniro changa, koma chifuniro+ cha amene anandituma.
31 “Ngati ndidzichitira umboni+ ine ndekha, ndiye kuti umboni wanga suli woona.+
32 Alipo wina amene akuchitira umboni za ine, ndipo ndikudziwa kuti umboni umene akundichitirawo+ ndi woona.
33 Inu munatumiza anthu kwa Yohane, ndipo iye anachitira umboni choonadi.+
34 Komatu ine sindivomereza umboni wochokera kwa munthu, koma ndikunena izi kuti inu mupulumuke.+
35 Munthu ameneyu anali nyale yoyaka ndi yowala, ndipo kwa kanthawi kochepa inu munali ofunitsitsa kusangalala m’kuwala kwakeko.+
36 Koma ine ndili ndi umboni woposa wa Yohane, pakuti ntchito zenizenizo zimene Atate wanga anandipatsa kuti ndizikwaniritse, ntchito zimene ine ndikuchita,+ zikundichitira umboni kuti Atate ananditumadi.
37 Komanso Atate amene anandituma andichitira umboni.+ Inu simunamvepo mawu ake nthawi ina iliyonse, kapena kuona thupi lake.+
38 Mawu akenso sanakhazikike mwa inu, chifukwa simukhulupirira amene Atatewo anamutumiza.
39 “Inu mumafufuza m’Malemba,+ chifukwa mumaganiza kuti kudzera m’Malembawo mudzapeza moyo wosatha, ndipo Malemba omwewo ndi amenenso amachitira umboni za ine.+
40 Koma simufuna kubwera kwa ine kuti mupeze moyo.+
41 Sindikufuna ulemerero wochokera kwa anthu,+
42 koma ndikudziwa bwino ndithu kuti mwa inu mulibe chikondi cha Mulungu.+
43 Ndabwera m’dzina la Atate wanga,+ ndipo simunandilandire, koma wina akanabwera m’dzina lake, mukanamulandira ameneyo.
44 Mungakhulupirire bwanji, pamene mumalandira ulemerero+ kuchokera kwa anthu anzanu, koma osayesetsa kupeza ulemerero wochokera kwa Mulungu yekhayo?+
45 Musaganize kuti ine ndikunenezani kwa Atate. Alipo amene amakunenezani, ndiye Mose+ amene munaika chiyembekezo chanu mwa iye.
46 Ndipo ngati mukanakhulupirira Mose, mukanakhulupiriranso ine, pakuti iyeyo analemba za ine.+
47 Koma ngati simukhulupirira zolemba za ameneyo,+ mungakhulupirire bwanji mawu anga?”
Patsani ena
Patsani ena
Yohane 5
Baibulo la Dziko Latsopano la Malemba Opatulika
https://www.jw.org/finder?docid=1011452&Book=43&Chapter=5&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D43%26Chapter%3D5%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
April 25–May 1
YOBU 33-37
Nyimbo Na. 50 ndi Pemphero
Mawu Oyamba (Osapitirira 3 min.)
CHUMA CHOPEZEKA M’MAWU A MULUNGU
“Mnzako Weniweni Amakupatsa Malangizo Othandiza”: (10 min.)
Yobu 33:1-5—Elihu ankalemekeza Yobu (w95 2/15 29 ndime 2-4)
Yobu 33:6, 7—Elihu anali wodzichepetsa komanso wokoma mtima (w95 2/15 29 ndime 2-4)
Yobu 33:24, 25—Elihu analimbikitsa Yobu ngakhale pamene ankamupatsa malangizo (w11 4/1 23 ndime 3; w09 4/15 4 ndime 8)
-
Kufufuza Mfundo Zothandiza: (8 min.)
Yobu 33:24, 25—Kodi “dipo” limene Elihu ananena linkatanthauza chiyani? (w11 4/1 23 ndime 3-5)
Yobu 34:36—Kodi Yobu anafunika kuyesedwa kufika pati, nanga ifeyo tikuphunzirapo chiyani? (w94 11/15 17 ndime 10)
Kodi ndaphunzira zotani zokhudza Yehova pa kuwerenga Baibulo kwa mlungu uno?
Kodi ndi mfundo ziti zimene ndaphunzira mlungu uno zimene ndingazigwiritse ntchito mu utumiki?
-
Kuwerenga Baibulo: Yobu 33:1-25 (Osapitirira 4 min.)
KUPHUNZITSA MWALUSO MU UTUMIKI
Ulendo Woyamba: Gawirani kapepala koitanira anthu kumsonkhano wachigawo wa 2016, pogwiritsa ntchito chitsanzo cha ulaliki chomwe chili patsamba 8. (Osapitirira 2 min.)
Ulendo Wobwereza: fg phunziro 12 ndime 4-5—Chitani chitsanzo chosonyeza mmene tingachitire ulendo wobwereza kwa munthu amene analandira kapepala koitanira anthu kumsonkhano wachigawo. Muuzeni zimene mudzakambirane ulendo wotsatira. (Osapitirira 4 min.)
Phunziro la Baibulo: jl mutu 11. Limbikitsani wophunzirayo kuti adzapite kumsonkhano wachigawo. (Osapitirira 6 min.)
MOYO WATHU WACHIKHRISTU
Nyimbo Na. 124
“Zofunika Kukumbukira Pamsonkhano Wachigawo”: (8 min.) Nkhani. Onetsani vidiyo yakuti Zofunika Kukumbukira Pamsonkhano Wachigawo (Vidiyo imeneyi ikupezeka pa jw.org pambali yakuti Zofalitsa Nkhani pa akaunti ya mpingo wanu.) Limbikitsani onse kuti ayesetse kukonzekereratu n’cholinga choti adzapezekepo masiku onse atatu. Pomaliza fotokozani dongosolo lomwe mpingo wanu udzatsatire pogwira ntchito yoitanira anthu kumsonkhano.
Zofunika pampingo: (7 min.)
Phunziro la Baibulo la Mpingo: cl mutu 29 ndime 11-15 (30 min.)
Mfundo Zimene Taphunzira Komanso za Mlungu Wamawa (3 min.)
Nyimbo Na. 21 ndi Pemphero


text:
ANTHU NDI MAYIKO
Dziko la Ireland
DZIKO la Ireland ndi chilumba ndipo limadziwikanso kuti Emerald Isle. Chilumbachi chapangidwa ndi mayiko awiri. Loyamba ndi la Republic of Ireland, lomwe ndiye lalikulu, ndipo lina ndi la Northern Ireland, lomwenso ndi mbali ya United Kingdom.
Dziko la Ireland limatchedwa kuti Emerald Isle chifukwa choti kumagwa mvula yambiri imene imapangitsa kuti kuzikhala zomera zobiriwira nthawi zonse. Dzikoli limaonekanso lokongola chifukwa choti lili ndi nyanja, mitsinje, malo okwera komanso mapiri.
Pa nthawi ina m’mbuyomu, m’dzikoli munali mavuto adzaoneni. Mwachitsanzo, anthu ena amati kuyambira mu 1845 mpaka 1851, anthu pafupifupi 1 miliyoni anafa chifukwa cha matenda komanso njala. Izi zinachitika chifukwa choti mbatata yakachewere, yomwe anthu a m’dzikoli amadalira kwambiri, inagwidwa ndi matenda. Chifukwa choti m’dzikoli munali umphawi wadzaoneni, anthu ambiri anasamukira m’mayiko ena monga Australia, Britain, Canada ndi United States. Masiku ano anthu pafupifupi 35 miliyoni a ku America, makolo awo ndi a ku Ireland.
Anthu a ku Ireland amadziwika kuti ndi ansangala komanso okonda kuchereza alendo. Anthuwa amakonda kukwera mahatchi, kusewera mpira wamiyendo ndi wamanja komanso kuchita masewera ena osiyanasiyana. Azimayi amakonda kuchita masewera enaake otchedwa camogie, omwe ndi ofanana ndi hockey.
Anthuwa amakonda kucheza ndipo amakondanso nyimbo. Pali gule wina wa ku Ireland yemwe ndi wotchuka padziko lonse. Povina guleyu, munthu sagwedera kuyambira m’chiuno kumapita kumtunda koma amavinitsa miyendo ndi mapazi ake mofulumira ndi mwadongosolo kwambiri.
A Mboni za Yehova akhala akupezeka ku Ireland kwa zaka zoposa 100. Panopa m’dzikoli muli a Mboni oposa 6,000 ndipo akugwira mwakhama ntchito yawo yothandiza anthu kuphunzira Baibulo.
KODI MUKUDZIWA?
Malo enaake otchedwa Giant’s Causeway, omwe ali kumpoto kwa Northern Ireland anapangidwa ndi miyala imene inabwera chifukwa cha chiphalaphala chomwe chinaphulika kuchokera pansi pa nyanja ndipo chitazizira chinapanga miyalayi.


text:
Cholinga cha Yehova Chidzakwaniritsidwa
“Ineyo ndalankhula ndipo ndidzazichita. Ndakonza zimenezi ndipo ndidzazichitadi.”—YES. 46:11.
NYIMBO: 12, 132
1, 2. (a) Kodi Yehova watithandiza kuzindikira chiyani? (b) Kodi lemba la Yesaya 46:10, 11 ndi 55:11 limatilimbikitsa bwanji?
BAIBULO limayamba ndi mawu akuti: “Pa chiyambi, Mulungu analenga kumwamba ndi dziko lapansi.” (Gen. 1:1) Pa zinthu zimene Yehova analenga timangodziwapo zochepa chabe. (Mlal. 3:11) Mwachitsanzo, sitidziwa bwinobwino zokhudza kuwala, zinthu zimene zili m’mlengalenga komanso mphamvu imene imathandiza dziko kuti likhazikike m’malere. Koma Yehova watithandiza kuti tidziwe chifukwa chimene analengera dziko komanso anthu. Iye analenga dziko kenako analenga anthu m’chifanizo chake kuti azikhala m’dzikoli. (Gen. 1:26) Iye ankafuna kuti akhale Bambo ndipo anthu akhale ana ake.
2 Koma chaputala 3 cha buku la Genesis chimasonyeza kuti Satana anafuna kusokoneza cholinga cha Mulungu. (Gen. 3:1-7) Komabe zimenezi sizinatheke chifukwa palibe amene angalepheretse Yehova kukwaniritsa cholinga chake. (Yes. 46:10, 11; 55:11) Choncho cholinga choyambirira cha Mulungu chidzakwaniritsidwa pa nthawi yake ndendende.
3. (a) Kodi munthu ayenera kudziwa mfundo ziti kuti amvetse uthenga wa m’Baibulo? (b) N’chifukwa chiyani tiyenera kukambirana mfundo zimenezi panopa? (c) Kodi tikambirana mafunso ati?
3 Panopa timadziwa bwino cholinga cha Yehova polenga dziko ndi anthu komanso udindo wa Yesu pokwaniritsa cholingachi. Mfundo zimenezi ndi zofunika kwambiri ndipo n’zimene tonsefe tinazidziwa titangoyamba kuphunzira Mawu a Mulungu. Ndiyeno timafunitsitsa kuthandizanso ena kuti adziwe mfundozi. Pamene tikuphunzira nkhaniyi, tiziganizira zimene tingachite kuti tiitanire anthu ambiri kumwambo wokumbukira imfa ya Yesu. (Luka 22:19, 20) Anthu amene adzafike pamwambowu adzaphunzira za cholinga cha Mulungu. Choncho pamene tsiku la Chikumbutso likuyandikira, tiyenera kuganizira mafunso amene tingagwiritse ntchito pothandiza anthu amene timaphunzira nawo kuti aone kufunika kwa mwambowu. M’nkhaniyi tikambirana mafunso atatu awa: Kodi cholinga cha Yehova polenga dziko ndi anthu n’chotani? Kodi chinalakwika n’chiyani kuti cholingacho chisakwaniritsidwe panopa? N’chifukwa chiyani tinganene kuti nsembe ya Yesu inatsegula njira yoti cholingacho chikwaniritsidwe?
KODI CHOLINGA CHA MULUNGU CHOYAMBIRIRA CHINALI CHOTANI?
4. N’chifukwa chiyani tinganene kuti zinthu zimene Yehova analenga zimalengeza ulemerero wake?
4 Yehova ndi Mlengi wodabwitsa. Zinthu zonse zimene analenga n’zokongola komanso zapamwamba kwambiri. (Gen. 1:31; Yer. 10:12) Zinthuzi anazilenganso mwadongosolo. Timachita chidwi tikaona mmene Yehova analengera zinthu zosiyanasiyana, kaya zing’onozing’ono kapena zikuluzikulu. Mwachitsanzo, timadabwa ndi mmene maselo a thupi la munthu amagwirira ntchito, kukongola kwa mwana wakhanda komanso mmene dzuwa limaonekera likamalowa. Zinthu zimenezi zimatisangalatsa chifukwa tinalengedwa kuti tizitha kusangalala ndi zinthu zokongola.—Werengani Salimo 19:1; 104:24.
5. Kodi Yehova anachita chiyani kuti zinthu zonse zizichitika mwadongosolo?
5 Yehova anakhazikitsa malamulo a chilengedwe komanso malamulo a makhalidwe abwino n’cholinga choti zinthu zonse zizichitika mwadongosolo. (Sal. 19:7-9) Chilichonse m’chilengedwechi anachiika pamalo ake ndipo chimagwira ntchito yake mogwirizana ndi cholinga cha Mulungu. Mwachitsanzo, mphamvu imene imachititsa kuti dziko likhazikike m’malere imathandizanso kuti madzi a m’nyanja asasefukire. Izi zimathandiza kuti padzikoli pakhale bata komanso kuti zamoyo zizisangalala. Anthu kuphatikizapo zolengedwa zonse zimatsatira malamulo amene Mulungu anakhazikitsawa. Zonsezi zimasonyeza kuti Mulungu ali nalo cholinga dzikoli komanso anthu. Choncho tikakhala mu utumiki, tingachite bwino kumafotokozera anthu za Mulungu amene amachititsa kuti zinthu zizichitika mwadongosolo chonchi.—Chiv. 4:11.
6, 7. Kodi Yehova anapatsa Adamu ndi Hava mphatso zina ziti?
6 Cholinga choyambirira cha Yehova chinali chakuti anthu azikhala ndi moyo padzikoli mpaka kalekale. (Gen. 1:28; Sal. 37:29) Iye anapatsa Adamu ndi Hava mphatso zosiyanasiyana zowathandiza kuti azisangalala. (Werengani Yakobo 1:17.) Yehova anawapatsa ufulu wosankha zochita, nzeru komanso mtima wotha kukonda anzawo. Mulungu anapereka malangizo kwa Adamu omuthandiza kuti azimumvera. Anamuphunzitsanso mmene angapezere zofunika pa moyo wake komanso mmene angasamalirire dziko ndi zinyama. (Gen. 2:15-17, 19, 20) Yehova analenganso Adamu ndi Hava m’njira yoti azitha kuona, kumva, kununkhiza, kuzindikira zimene zawakhudza komanso kumva kukoma kwa chakudya. Izi zinachititsa kuti azisangalala ndi zinthu zosiyanasiyana m’Paradaiso. Anthu oyambirirawa anali ndi ntchito zambiri zosangalatsa komanso zinthu zatsopano zoti aphunzire.
7 Kodi cholinga china cha Mulungu chinali chotani? Yehova analenga Adamu ndi Hava m’njira yoti abereke ana angwiro. Iye ankafuna kuti iwo aziberekana mpaka adzaze dziko lonse. Mulungu ankafuna kuti Adamu ndi Hava komanso makolo onse azikonda ana awo ngati mmene iyeyo ankawakondera. Iye anawapatsa dziko lapansili ndi zinthu zonse zimene zilimo kuti akhalemo mpaka kalekale.—Sal. 115:16.
KODI CHINALAKWIKA N’CHIYANI?
8. Kodi n’chifukwa chiyani Yehova anapatsa Adamu ndi Hava lamulo la pa Genesis 2:16, 17?
8 Koma zinthu sizinayende mmene Mulungu ankafunira. Mulungu anapatsa Adamu ndi Hava lamulo losavuta kuti liwathandize kudziwa kuti ufulu wawo uli ndi malire. Iye anati: “Zipatso za mtengo uliwonse wa m’mundamu uzidya ndithu. Koma usadye zipatso za mtengo wodziwitsa chabwino ndi choipa. Chifukwa tsiku limene udzadya, udzafa ndithu.” (Gen. 2:16, 17) Lamuloli linali lomveka bwino komanso losavuta kulitsatira. Ndipotu iwo anali ndi chakudya cha mwanaalirenji.
9, 10. (a) Kodi Satana anaimba Yehova mlandu uti? (b) Kodi Adamu ndi Hava anasankha kuchita chiyani? (Onani chithunzi patsamba 3.)
9 Satana Mdyerekezi anagwiritsa ntchito njoka popusitsa Hava kuti asamvere Atate wake Yehova. (Werengani Genesis 3:1-5; Chiv. 12:9) Choyamba Satana anafunsa kuti: “Eti n’zoona kuti Mulungu anati musadye zipatso za mtengo uliwonse wa m’mundamu?” Zinali ngati akuwafunsa kuti: ‘Ndiye kuti mulibe ufulu wochita zimene mukufuna?’ Kenako ananama kuti: “Kufa simudzafa ayi.” Ndiyeno pofuna kukopa Hava kuti asamvere Mulungu anamuuza kuti: “Mulungutu akudziwa kuti tsiku limene mudzadye chipatso cha mtengo umenewu, maso anu adzatseguka ndithu.” Apa ankatanthauza kuti Yehova akuwamana zipatsozo podziwa kuti ziwathandiza kukhala ozindikira. Pomaliza anawalonjeza zinthu zabodza kuti: “Mudzafanana ndi Mulungu. Mudzadziwa zabwino ndi zoipa.”
10 Apa tsopano Adamu ndi Hava anafunika kusankha zochita. Kodi anayenera kumvera Mulungu kapena njoka? Iwo anasankha kuti asamvere Mulungu. Atangochita zimenezi anakhala kumbali ya Satana yotsutsana ndi Mulungu. Iwo anakana zoti Yehova akhale Bambo awo. Mwayi wonse woti azitetezedwa ndi ulamuliro wake unathera pomwepo.—Gen. 3:6-13.
11. N’chifukwa chiyani Yehova salekerera anthu osamumvera?
11 Adamu ndi Hava atachimwa sanakhalenso angwiro. Izi zinachititsa kuti atalikirane ndi Mulungu. Paja iye ndi woyera kwambiri moti sangayang’ane “zinthu zoipa” ndipo sangathe “kuonerera khalidwe loipa.” (Hab. 1:13) Mulungu akanawalekerera zinthu zikanasokonekera kwambiri kumwamba ndiponso padzikoli. Komanso akanangoisiya nkhaniyi ndiye kuti sakanakhalanso Mulungu wodalirika. Koma Yehova ndi wokhulupirika ndipo saphwanya mfundo zake. (Sal. 119:142) Ufulu umene anapatsa Adamu ndi Hava sunawapatse chilolezo chophwanya malamulo ake. Kusamvera kwawoko kunachititsa kuti afe n’kubwerera kufumbi kumene anachokera.—Gen. 3:19.
12. N’chiyani chinachitikira ana a Adamu?
12 Adamu ndi Hava atangodya chipatso chija anatuluka m’banja la Mulungu. Iye anawathamangitsa m’munda wa Edeni ndipo panalibe mwayi woti angabwererenso. (Gen. 3:23, 24) Apa Yehova anapereka chilango chogwirizana ndi zimene analakwitsa. (Werengani Deuteronomo 32:4, 5.) Popeza anthuwo sanalinso angwiro, sakanatha kusonyeza bwinobwino makhalidwe a Mulungu. Adamu anataya mwayi wokhala ndi moyo wosatha ndipo anapatsira ana ake uchimo ndi imfa. (Aroma 5:12) Ana ake analibenso mwayi woti n’kukhala ndi moyo wosatha. Komanso Adamu ndi Hava sakanatha kubereka ana angwiro ndipo n’chimodzimodzinso ndi ana awo. Kungoyambira nthawi imene Satana anachititsa kuti Adamu ndi Hava achimwe, iye sanasiyebe kusokoneza anthu.—Yoh. 8:44.
DIPO LINATHANDIZA KUTI ANTHU AGWIRIZANENSO NDI MULUNGU
13. Kodi Yehova amafuna kuti anthu achite chiyani?
13 Mulungu sanasiye kukonda anthu. Ngakhale kuti Adamu ndi Hava sanamumvere, iye amafuna kuti anthu akhalebe naye pa ubwenzi. Mulungu safuna kuti aliyense adzafe. (2 Pet. 3:9) Choncho nkhani ya mu Edeni itangochitika, iye anakonza zoti ana a Adamu adzathe kukhalanso naye pa ubwenzi. Koma anachita izi popanda kuphwanya mfundo zake zachilungamo. Kodi Yehova anachita bwanji zimenezi?
14. (a) Malinga ndi Yohane 3:16, kodi Mulungu anachita chiyani kuti anthu adzapeze moyo wosatha? (b) Kodi tingakambirane ndi anthu achidwi funso liti?
14 Werengani Yohane 3:16. Anthu ambiri amene timawaitanira ku Chikumbutso amalidziwa bwino lemba limeneli. Koma funso ndi loti, Kodi nsembe ya Yesu imathandiza bwanji kuti anthu adzapeze moyo wosatha? Ntchito yoitanira anthu ku Chikumbutso, mwambo wa Chikumbutso weniweniwo komanso kupitanso kwa anthu omwe adzabwere ku mwambowu zidzatipatsa mwayi wowafotokozera yankho la funso lofunikali. Anthu amenewa angachite chidwi kwambiri akayamba kumvetsa mmene Yehova anasonyezera chikondi ndi nzeru popereka dipo. Kodi tingakambirane ndi anthu mfundo ziti zokhudza dipo?
15. Kodi Yesu anasiyana bwanji ndi Adamu?
15 Yehova anapereka munthu wangwiro kuti akhale dipo. Munthu ameneyu anafunika kukhala wokhulupirika komanso wofunitsitsa kupereka moyo wake kuti apulumutse anthu ochimwa. (Aroma 5:17-19) Yehova anasamutsa moyo wa Mwana wake woyambirira kulengedwa kuchokera kumwamba kubwera padziko lapansili. (Yoh. 1:14) Choncho Yesu anali wangwiro ngati mmene Adamu analili. Koma mosiyana ndi Adamu, Yesu anamvera Yehova. Ngakhale pamene anakumana ndi mayesero aakulu, iye sanachimwe kapena kuphwanya malamulo a Mulungu.
16. N’chifukwa chiyani tinganene kuti dipo ndi mphatso yamtengo wapatali?
16 Popeza Yesu anali wangwiro, anapulumutsa anthu ku uchimo ndi imfa powafera. Adamu anali wangwiro ndipo akanatha kukhala wokhulupirika komanso womvera. N’chimodzimodzinso ndi Yesu. (1 Tim. 2:6) Iye anakhala nsembe ya dipo imene inathandiza kuti “anthu ambiri,” kaya amuna, akazi komanso ana, adzapeze moyo wosatha. (Mat. 20:28) Dipoli ndi limene linatsegula njira yoti cholinga choyambirira cha Mulungu chidzakwaniritsidwe. (2 Akor. 1:19, 20) Dipo limathandiza kuti anthu onse okhulupirika adzapeze moyo wosatha.
YEHOVA ANATSEGULA NJIRA YOTI TIBWERERE KWA IYE
17. Kodi dipo limatitsegulira mwayi wotani?
17 Yehova analolera kupereka Mwana wake wamtengo wapatali kuti akhale dipo. (1 Pet. 1:19) Iye amakonda kwambiri anthu moti analolera kuti Mwana wakeyu afe pofuna kuwapulumutsa. (1 Yoh. 4:9, 10) Apa tingati Yesu anatenga udindo wokhala bambo athu umene Adamu anataya. (1 Akor. 15:45) Zimene Yesu anachitazi zimathandiza kuti tidzapeze moyo wosatha komanso kuti tidzabwerere m’banja la Mulungu. Yehova amagwiritsa ntchito dipoli kuti alandirenso anthu m’banja lake popanda kuphwanya mfundo zake zachilungamo. Zidzakhala zosangalatsa kwambiri anthu onse okhulupirika akadzakhalanso angwiro. Pa nthawiyo, mbali yakumwamba ya banja la Mulungu idzakhala yogwirizana kwambiri ndi mbali yapadziko lapansi. Mwachidule tingati tidzakhala ana enieni a Mulungu.—Aroma 8:21.
18. Kodi Yehova adzakhala “zinthu zonse kwa aliyense” pa nthawi iti?
18 Zimene Satana anachita sizinalepheretse Yehova kusonyeza chikondi chake kwa anthu. Sizinalepheretsenso anthu ena kukhala okhulupirika kwa Yehova ngakhale kuti si angwiro. Chifukwa cha dipo, Yehova adzathandiza ana ake onse kuti akhale olungama. Tidzasangalala kwambiri anthu onse ‘okhulupirira Mwanayo akadzalandira moyo wosatha.’ (Yoh. 6:40) Popeza Yehova ndi wachikondi komanso wanzeru, adzathandiza anthu kuti akhalenso angwiro mogwirizana ndi cholinga chake choyambirira. Pa nthawiyo, Yehovayo adzakhala “zinthu zonse kwa aliyense.”—1 Akor. 15:28.
19. (a) Kodi mtima woyamikira dipo uyenera kutilimbikitsa kuchita chiyani? (Onani bokosi lakuti, “ Tiyeni Tipitirize Kufufuza Anthu Oyenerera.”) (b) Kodi m’nkhani yotsatira tidzakambirana mfundo iti yokhudza dipo?
19 Mtima woyamikira uyenera kutilimbikitsa kuthandiza anthu kudziwa kuti dipo ndi mphatso yamtengo wapatali imene ingawathandize. Anthu ayenera kudziwa kuti dipo ndi njira imene Yehova akugwiritsa ntchito popereka mwayi kwa aliyense kuti adzapeze moyo wosatha. Komatu pali zinthu zinanso zimene zikutheka chifukwa cha dipo. Nkhani yotsatira ikusonyeza kuti dipo la Yesu limaperekanso yankho pa nkhani zimene Satana anatsutsa m’munda wa Edeni.